title: Tammelan nuorisoseura Aura

text: Tammelan nuorisoseura Auran toiminta nojaa suurimmalta osaltaan talkootyöhön. Vapaaehtoistyöntekijät vastaavat Hakkapeliittäpäivien järjestämisestä ja kesäteatteriesitysten pyörittämisestä. Seuralla on myös kerhotoimintaa ympäri vuoden.


title: Tammelan nuorisoseura Aura

text: Vapaaehtoisvoimin järjestettävää Hakkapeliittatapahtumaa vietetään elokuun ensimmäisenä viikonloppuna Tammelan kunnan Mustialan kylässä. Viikonlopun kohokohtiin kuuluvat sotilaiden väenotto, käsityöläisten markkinatori sekä aito 1600-luvun pitopöytä. Lisäksi ohjelmassa on tanssi-, soitto- ja työnäytöksiä. Torilla ja pitopöydässä tunnelmaa luovat aikakauden asuihin – muun muassa kuningas Kustaa II Adolfiksi, hoviväeksi ja rahvaaksi – pukeuteet vapaaehtoiset. Tapahtumassa käy vuosittain noin 10 000 ihmistä eri puolilta Suomea.


title: Tammelan nuorisoseura Aura

text: Kerhotoimintaa järjestetään pääasiassa peruskouluikäisille lapsille ja nuorille, mutta seura tarjoaa kansantanssiopetusta, joogaa ja muuta liikuntaa myös aikuisille. Lapsille ja nuorille on tarjolla luovan toiminnan kerhoja sekä näytelmäpiiri.


title: Tammelan nuorisoseura Aura

text: Rauhaniemen kesäteatteri perustettiin vuonna 1966 Pentti Rauhaniemen tarkoitukseen luovuttamalle tontille. Ensimmäinen näytelmä – Häät Rymättylässä – esitettiin jo seuraavana kesänä. Teatterin ohjelmisto on laaja-alainen. Omaa tuotantoa edustavat Turkka Malin nuorisoseuralle kirjoittamat Testamentti, Venäläinen paletti, Antamaton sotilas Riemuranta ja Keinosiementäjän tytär.


title: Tammelan nuorisoseura Aura

text: Seuraintalo Auran Pirtti rakennettiin lahjoitusrahoilla talkootöinä vuonna 1932. Auran Pirtti toimii arki-iltoina yhdistyksen kerhotilana, ja viikonloppuisin sitä vuokrataan juhliin ja illanviettoihin enimmillään 200 hengen seurueille. Tiloihin kuuluu kahvio, sali ohjelmalavalla, keittiö sekä saunaosasto.


title: Mixcoatl

text: Mixcoatl ("pilvikäärme") on asteekkien metsästyksen ja sodan jumala sekä pohjantähden jumala. Mixcoatl on Cihuacoatlin poika ja Quetzalcoatlin ja Huitzilopochtlin isä.


title: CodeXL

text: CodeXL (aiemmin nimellä AMD CodeXL) on ohjelmien profilointiin tarkoitettu ohjelmistopaketti, joka tukee profilointia CPU:lla ja GPU:lla.


title: CodeXL

text: Ohjelma on saatavilla Linuxille ja Windowsille ja tukee sekä aika- että tapahtumapohjaista profilointia.


title: CodeXL

text: AMD on julkaissut ohjelman avoimena lähdekoodina vuonna 2016. Ohjelma integroituu Visual Studion kanssa.


title: Diary

text: Diary on emo-yhtye Sunny Day Real Estaten esikoisalbumi. Albumia pidetään merkittävänä emo-albumina, koska se vaikutti suuresti toisen aallon emo-musiikkiin. Albumi on remasteroitu vuonna 2009, joka sisältää kaksi bonuskappaletta.


title: Jugorock

text: Jugorock tarkoittaa entisen Jugoslavian sosialistisen liittotasavallan (Jugoslavian SLT, () alueella kukoistanutta pop- ja rock-musiikkikulttuuria, jonka perintö vaikuttaa edelleen entisten osatasavaltojen Serbian, Kroatian, Montenegron, Slovenian, Bosnia-Hertsegovinan ja Makedonian sekä itsehallinnollisilla Kosovon ja Vojvodinan alueilla. Jugorock oli osa toisen Jugoslavian eli Jugoslavian SLT:n maailmanlaajuisesti laajaa musiikkikulttuuria, jonka nousu alkoi 1950- ja 1960-luvuilla. Petar Janjatovićin toimittama YU Rock enciklopedija laskee jugorockin alkuvuodeksi vuoden 1960. Ljubodrag Dimićin väitöskirja lähtee jo vuoden 1956 lähtökohdista. Jugoslavia oli ensimmäinen Eurovisionin laulukilpailuun liittynyt sosialistinen maa vuonna 1961. Jugoslavian hallinto suhtautui myönteisesti musiikkikulttuurin kehittämiseen ja tukemiseen. Musiikki toimi keskeisenä yleisjugoslavialaisen identiteetin ja yhtenäiskulttuurin luojana, minkä takia se on myös nykyään oleellinen osa jugonostalgiaa. 1960-luvulta alkaen alettiin järjestää useita musiikkifestivaaleja eri puolilla maata, kuten Opatijassa, Splitissä, Belgradissa, Skopjessa, Sarajevossa ja Štipissä.


title: Jugorock

text: Jugorock käsitteenä kattaa ainoastaan Jugoslavian SLT:n ajan eli vuosiin 1991-1992 asti. Jugoslavian liittotasavallan eli ns. tynkä-Jugoslavian aikaa ei yleensä tähän lasketa. Jugorockin synonyymina käytetään myös nimitystä "YU Rock". Vuonna 1984 Bob Geldofin järjestämän Live Aid-tapahtuman Jugoslavian-osuuden nimikin oli "YU Rock Missija". Tätä Belgradin Punaisen Tähden stadionilla järjestettyä suurkonserttia pidetään yhtenä jugorockin merkkitapahtumana.


title: Jugorock

text: Jugorockin julkaisuyhtiöt olivat Jugoton (Zagreb), PGP-RTB (Belgrad), Suzy (Zagreb), ZKP RTLJ (Ljubljana), Diskoton (Sarajevo) ja Jugodisk (Belgrad). Tärkeimmät keskuspaikat olivat Belgrad, Zagreb, Sarajevo, mutta myös Ljubljana ja Skopje. Erityisesti Sarajevo on tunnettu omasta koulukunnastaan, jonka keskusyhtyeitä ja -hahmoja olivat Bijelo Dugme, Indexi ja Dino Merlin. Jugorock musiikki oli pääasiassa serbokroaatinkielistä, jekaavin (Zagreb, Sarajevo) tai ekaavin (Belgrad) standardilla laulettuna. Serbokroaatin ylivalta suosi akselia Belgrad-Zagreb-Sarajevo, mutta serbokroaatinkielisellä musiikilla oli suosionsa myös muissa eteläslaavilaisilla tasavalloissa eli Sloveniassa ja Makedoniassa sekä myös albaanienemmistöisessä Kosovossa sekä serbienemmistöisessä mutta monietnisessä Vojvodinassa.


title: Minityö

text: Minityö on Saksassa tuntityö, jossa voi ansaita sosiaaliturvan tai muun työtulon päälle korkeintaan 450 euroa kuukaudessa verottomana. Minitöitä ei koske laki minimipalkasta. Minityöjärjestelmä syntyi Gerhard Schröderin johtaman hallituksen aikana 2003 osana Hartz-reformeja. Minitöistä toivottiin järjestelmää luotaessa ponnahduslautaa vakituisiin töihiin, mutta niistä ei tullut sellaista. Vuonna 2012 minitöitä teki Saksan liittovaltion tilastokeskuksen mukaan 7,4 miljoonaa ihmistä, joista lähes 2,5 miljoonaa teki minityön lisäksi muita töitä. Julkisrahoitteisen RWI-taloustutkimuslaitoksen johtaja Ronald Bachmannin mukaan minitöitä tekevien tuntipalkat jäävät usein vakituisissa työsuhteissa olevien tuntipalkkoja matalammiksi.


title: Suomen eläinsuojelulaki

text: Eläinsuojelulaki (SDK 247/1996, ruots. "djurskyddslag") on 1. heinäkuuta 1996 Suomessa voimaantullut laki, joka määrää siitä, miten eläimiä saa kohdella. Lakitekstin mukaan lain tarkoitus on suojella eläimiä parhaalla mahdollisella tavalla kärsimykseltä, kivulta ja tuskalta ja edistää eläinten hyvinvointia ja hyvää kohtelua. Laki määrää myös siitä, miten eläimen saa tappaa.


title: Suomen eläinsuojelulaki

text: Lain yleisenä periaatteena on: ""eläimiä on kohdeltava hyvin eikä niille saa aiheuttaa tarpeetonta kärsimystä. Tarpeettoman kivun ja tuskan tuottaminen eläimille on kielletty. Lisäksi eläintenpidossa on edistettävä eläinten terveyden ylläpitämistä sekä otettava huomioon eläinten fysiologiset tarpeet ja käyttäytymistarpeet.""


title: Suomen eläinsuojelulaki

text: Nykyinen laki painottaa eläinten suojelua kivulta ja kärsimykseltä eläinten hyvinvoinnista huolehtimisen sijaan. Vuodesta 2011 maa- ja metsätalousministeriössä on valmisteltu uutta eläinsuojelulakia, jonka lähtökohtana olisi, että eläin on tunteva ja kunnioitettava olento. Luonnos hallituksen esitykseksi laiksi eläinten hyvinvoinnista lähti lausuntokierrokselle jouluna 2017 ja saapui lausunoilta maaliskuun alussa. Hallitus antoi esityksen eduskunnalle syyskuun loppu puolella 2018.  Laiksi eläinten hyvinvoinnista ja eräiksi siihen liittyviksi laeiksi. Jos eduskunta hyväksyy lain, sen on tarkoitus astua voimaan vuoden 2021 alusta, samanaikaisesti maakuntauudistuksen kanssa.


title: Suomen eläinsuojelulaki

text: kanssa.


title: Suomen eläinsuojelulaki

text: Lakiehdotuksessa tiineytyshäkit aiotaan kieltää 15 vuoden siirtymäajalla. Lehmien parsinavettoja tai sikojen porsitushäkkejä ei olla kieltämässä. Lakiesityksestä jätettiin pois myös maininta siitä, että eläimillä on itseisarvo, mikä kuitenkin mainitaan ehdotuksen perusteluissa. Uudessa laissa aiotaan täsmentää millainen eläinjalostus on kiellettyä. Eläinten pitäjiltä, sekä lemmikinomistajilta että ammatinharjoittajilta, tullaan jatkossa vaatimaan osaamista.


title: Suomen eläinsuojelulaki

text: Uusi laki on viivästynyt useita kertoja, koska maataloustuottajat ovat vastustaneet aikeita kieltää etenkin parsinavetat ja tiineytyshäkit. Tuottajien edunvalvoja Maa- ja metsätaloustuottajain Keskusliitto (MTK) ei näe tarvetta kiristää eläinsuojelulakia, koska eläinten hoidon taso on järjestön mukaan suomalaistiloilla lain vaatimuksia korkeampi. MTK:n mukaan kiristys antaisi kilpailuetua ulkomailta tuodulle ruualle, joka tuotetaan heikommin eläinsuojelustandardein.


title: Suomen eläinsuojelulaki

text: Suomen eläinsuojeluyhdistysten liiton (SEY) ja eläinsuojelujärjestö Animalian mukaan mukaan lakiehdotuksessa ei ole monia niiden keskeisinä pitämiä uudistuksia, kuten parsinavettojen ja turkistarhauksen kieltämistä, jatkuvaa vedensaantia eläinten pysyvissä pitopaikoissa, koirien ja kissojen tunnistusmerkintä- ja rekisteröintipakkoa tai kirjausta eläinten itseisarvosta.


title: Erich Köhler

text: Erich Köhler (27. kesäkuuta 1892 Erfurt – 23. lokakuuta 1958 Wiesbaden) oli saksalainen poliitikko, joka toimi Weimarin tasavallan aikana DVP-puolueessa ja Länsi-Saksan aikana CDU-puolueessa. Hän oli Saksan liittopäivien puhemies 1949–1950.


title: Virkasyyte (Yhdysvallat)

text: Virkasyyte () on menettely, jonka avulla Yhdysvaltain presidentti tai muu korkea virkamies voidaan panna viralta. Yhdysvaltain perustuslain mukaan virkasyytteeseen voi joutua maanpetoksesta, lahjonnasta tai muista väärinkäytöksistä ja rikkomuksista. Nämä muotoilut ovat melko tulkinnanvaraisia, joten virkasyytteeseen voi joutua rikoksen lisäksi poliittisista väärinkäytöksistä.


title: Virkasyyte (Yhdysvallat)

text: Liittovaltion tasolla virkasyytteeseen henkilön asettaa edustajainhuone, ja siitä äänestää senaatti. Menettelyä on käytetty enimmäkseen poistamaan liittovaltion tuomareita virasta väärinkäytösten jälkeen. Vain kaksi presidenttiä ja yksi korkeimman oikeuden tuomari on ollut virkasyytteessä, eikä niistä yksikään johtanut viraltapanoon. Alempien tuomioistuinten kohdalla virkasyytteeseen on joutunut yli kymmenen tuomaria, joista lähes kaikki ovat olleet liittovaltion alimman oikeusasteen eli piirioikeuden ("district court") tuomareita.


title: Virkasyyte (Yhdysvallat)

text: Virkasyytteitä asetetaan myös osavaltiotasolla, jolloin syyte käsitellään osavaltion lainsäädäntöelimessä. Virkasyytteeseen joutui esimerkiksi Illinois'n kuvernööri Rod Blagojevich, joka oli yrittänyt kaupitella Barack Obamalta vapautunutta senaattorin paikkaa.


title: Virkasyyte (Yhdysvallat)

text: Virkasyytteen käynnistämistä voi ehdottaa yksittäinenkin edustajainhuoneen jäsen, mutta sen käynnistämiseen vaaditaan edustajainhuoneen yksinkertainen enemmistö. Virkasyyteoikeudenkäynti ja henkilön kuuleminen käydään senaatissa, jossa käsittelyä johtaa korkeimman oikeuden puheenjohtaja silloin, kun syytteessä on presidentti. Virkasyyteäänestyksessä syytetyn viraltapanoon vaaditaan kahden kolmasosan enemmistö senaatissa. Jos virkasyyteäänestyksessä saavutetaan vaadittu määräenemmistö, syytetty pannaan automaattisesti viralta. Muussa tapauksessa syytteet raukeavat ja syytetty voi jatkaa tehtävissään. Virkasyytemenettelyssä langetetusta tuomiosta ei voi valittaa, eikä presidentti voi armahtaa tuomittua. Virkasyytteen lisäksi henkilö voi joutua oikeuteen myös tavallisessa tuomioistuimessa.


title: Virkasyyte (Yhdysvallat)

text: Andrew Johnsonia vastaan nostettiin virkasyyte vuonna 1868. Sen taustalla oli muun muassa yritys erottaa sotaministeri Edwin Stanton sääntöjen vastaisesti. Johnsonin erottaminen jäi virkasyyteäänestyksessä vain yhden äänen päähän.


title: Virkasyyte (Yhdysvallat)

text: Bill Clintonia vastaan nostettiin virkasyyte 1998 väärästä valasta ja oikeuden vastustamista hänen valehdeltuaan seksisuhteestaan Valkoisen talon harjoittelijaan Monica Lewinskyyn. Yhdysvaltain tutkimuksen professori Mikko Saikun mukaan Clintonin tekoja pidettiin melko mitättömänä syynä virkasyytteen käynnistämiseen ja hänen erottamistaan pidettiin alkujaankin epätodennäköisenä. Saikun mukaan Clintonin virkasyytemenettely koettiin tarkoitukselliseksi nöyryyttämiseksi, joka ei vähentänyt hänen suosiotaan. Senaatissa oli tuolloin 45 demokraatti- ja 55 republikaaniedustajaa. Kaikki demokraatit äänestivät molemmissa tapauksissa syyttömyyden puolesta, ja myös republikaaneista syyttömyyden puolesta äänesti väärän valan kohdalla kymmenen ja oikeuden vastustamisen kohdalla viisi edustajaa. Näin Clinton vapautettiin molemmista syytteistä äänin 55—45 ja 50—50. Syytteen läpimenemiseen olisi vaadittu 67 edustajaa eli esimerkiksi kaikki republikaanit sekä 12 demokraattia.


title: Virkasyyte (Yhdysvallat)

text: Myös Richard Nixonia vastaan oltiin aloittamassa virkasyytemenettely, mutta hän erosi ennen virkasyytteen nostamista. Yhdysvaltain 45. presidentin Donald Trumpin on spekuloitu joutuvan virkasyytteeseen oikeudenkäytön estämisen takia hänen erotettuaan FBI:n johtajan James Comeyn, joka johti tutkintaa Trumpin Venäjä-yhteyksistä. Virkasyytteen nostamista ei kuitenkaan pidetä todennäköisenä, sillä republikaaneilla on enemmistö edustajainhuoneessa.


title: Virkasyyte (Yhdysvallat)

text: Samuel Chase on ainoa korkeimman oikeuden tuomari, joka on joutunut virkasyytteeseen. Sen käsittelyä senaatissa johti Yhdysvaltain varapresidentti Aaron Burr. Enimmäkseen poliittisista syistä vuonna 1805 nostettu syyte ei mennyt läpi senaatissa, ja Chase jatkoi korkeimman oikeuden tuomarina kuolemaansa asti vuonna 1811.


title: Hermann Ehlers

text: Hermann Ehlers (1. lokakuuta 1904 Berliini – 29. lokakuuta 1954 Oldenburg) oli saksalainen poliitikko, joka toimi Saksan liittopäivien 2. puhemiehenä 1950–1954. Hän kuului Saksan kristillisdemokraattiseen unioniin vuodesta 1946. Hänet valittiin liittopäivien puhemieheksi vuonna 1950, ja hän toimi tässä virassa äkilliseen kuolemaansa 1954 saakka.


title: Sunny Day Real Estate (albumi)

text: Sunny Day Real Estate tai LP2 on Sunny Day Real Estaten toinen studioalbumi, joka julkaistiin 7. marraskuuta 1995 Sub Popin kautta. Albumin simppelin kansikuvan takia, sitä kutsutaan myös nimellä The Pink Album. Albumi uudelleenmasteroitiin vuonna 2009 ja siihen lisättiin kaksi bonuskappaletta, ”Bucket of Chicken” ja ”Spade and Parade”.


title: Saksan liittopäivien puhemies

text: Saksan liittopäivien puhemies ( tai lyhyemmin ) johtaa Saksan liittopäiviä eli parlamenttia. Nykyinen puhemies on kristillisdemokraattisen puolueen Wolfgang Schäuble. Titteli vastaa Suomen eduskunnan puhemiestä.


title: Saksan liittopäivien puhemies

text: Liittopäivien puhemies on useimmiten suurimman puolueen jäsen.


title: Saksan liittopäivien puhemies

text: Tähänastisista puhemiehistä kymmenen on ollut kristillisdemokraatteja ja kaksi sosiaalidemokraatteja.


Austin–Bergstromin kansainvälinen lentoasema (; IATA: AUS, ICAO: KAUS, FAA LID: AUS) on Texasin Austinissa sijaitseva lentoasema. Lentoasemaan kuuluu kaksi kiitotietä, 17L/35R ja 17R/35L. Aseman läpi kulki vuonna 2016 yhteensä noin 12,4 miljoonaa matkustajaa.


title: Austin–Bergstromin kansainvälinen lentoasema

text: Austin–Bergstromin lentoaseman paikalle sijaitsi aiemmin Bergstromin sotilaskenttä, joka suljettiin vuonna 1995. Sulkemisen jälkeen sotilaskentän maa-alueen omistusoikeus siirtyi Austinin kaupungille, joka päätti rakentaa sen paikalle siviililentoaseman. Kaupungissa oli jo ennen Austin–Bergstromin lentoasemaa olemassa vuonna 1930 valmistunut Robert Muellerin lentoasema. Vajaan 290 hehtaarin kokoinen Robert Muellerin lentoasema oli rakennettu kaupungin laidalle, mutta kaupungin voimakkaan kasvun vuoksi sen ympäristö oli 1900-luvun loppuun mennessä rakennettu täyteen.


text: Pinta-alaltaan lähes kuusi kertaa Robert Muellerin lentoasemaa suurempi Austin–Bergstromin lentoasema avattiin virallisesti 23. toukokuuta 1999. Samoihin aikoihin vanha Robert Muellerin asema suljettiin.


text: Austinin kaupunki omistaa Austin–Bergstromin lentoaseman, mutta lentoasema on taloudellisesti itsenäinen. Austin–Bergstrom ei saa kaupungilta taloudellista tukea ja kaikki lentoaseman saamat tulot käytetään aseman ylläpitoon.


title: Amrita

text: Amrita on vanhassa hindulaisessa mytologiassa jumalten juoma, joka antaa ja säilyttää kuolemattomuuden. Se on saattanut olla kreikkalaisessa mytologiassa myöhemmin esiintyvän ambrosian esikuva.


title: Amrita

text: Hindulaisten myyttien mukaan jumalat noutivat amritan, elämäneliksiirin, kosmisen meren syvyyksistä. Jumalat tarvitsivat amritaa toipuakseen kirouksesta, jonka tietäjä Durvasas oli langettanut. Jumalat pyytivät avukseen asurat (demonit tai titaanit). Yhdessä he nostivat kosmisesta merestä useita aarteita. Kun amrita saatiin ylös, jumalat ja asurat taistelivat sen omistuksesta, vaikka se oli alun perin päätetty jakaa tasapuolisesti. Lopulta jumalat nauttivat eliksiirin ja saivat voimansa takaisin.


title: Fiat Argo

text: Fiat Argo on Fiatin vuodesta 2017 lähtien valmistama pieni henkilöautomalli. Sitä myydään pelkästään Etelä-Amerikassa, jossa se korvasi Fiat Palion ja Punton. Argon sedan-versio on nimeltään Fiat Cronos.


title: Fiat Argo

text: Moottorivalikoimassa on 1,0- (78 hv), 1,3- (109 hv) ja 1,8-litraiset (139 hv) bensiinimoottorit. Voimansiirtona on viisivaihteinen manuaali- tai robottivaihteisto tai kuusiportainen automaatti.


title: Waiting

text: Waiting on Anu Menonin ohjaama vuoden 2015 intialainen draamakomediaelokuva. Sen tuotannosta vastasivat Priti Gupta Ishika Filmsistä ja Manish Mundra Drishyam Filmsistä, ja elokuvan käsikirjoituksen tekivät yhdessä Menon ja James Ruzicka. Päärooleissa esiintyvät Naseeruddin Shah ja Kalki Koechlin. "Waiting" kertoo kahden eri elämänpoluilta tulleen ihmisen suhteesta. He ystävystyvät keskenään sairaalassa hoitaessaan kumpikin koomassa olevia puolisoitaan. Rajat Kapoor, Suhasini Maniratnam, Arjun Mathur, Ratnabali Bhattacharjee ja Rajeev Ravidranathan esittävät sivurooleja elokuvassa.


title: Waiting

text: "Waiting" sai maailman ensi-iltansa Dubain kansainvälisillä elokuvafestivaaleilla 11. joulukuuta 2015 ja sai myönteisiä arvosteluja kriitikoilta. Se myös esitettiin Lontoon aasialaisen elokuvan festivaalin päättämisgaalassa, jossa Menon voitti parhaan ohjaajan palkinnon. Elokuva julkaistiin teattereissa Intiassa 27. toukokuuta 2016.


title: Waiting

text: Waiting tehtiin vaatimattomalla budjetilla. Elokuva on Menonin toinen ohjaustyö romanttisen komedian "London, Paris, New York" (2012) jälkeen. Elokuvan toinen käsikirjoittaja James Ruzicka on entinen anestesiologi, joka on opiskellut London Film Schoolissa.


title: Newportin rautatieasema

text: Newportin rautatieasema on rautatieasema Newportin kylässä Essexissä. Se sijaitsee West Anglian pääradalla. Asemalle liikennöi Abellio Greater Anglia.


title: Newportin rautatieasema

text: Asema avattiin 30. heinäkuuta 1845. Sitä käytti 192 228 matkustajaa kaudella 2014–2015.


title: Bathurstin 12 tunnin ajo 2015

text: Bathurstin 12 tunnin ajo 2015 oli moottoriurheilun kestävyyskilpailu, joka ajettiin 8. helmikuuta 2015 Mount Panorama Circuitin moottoriradalla Uudessa Etelä-Walesissa Australiassa.


title: Bathurstin 12 tunnin ajo 2015

text: Kilpailun voitti Nissanilla ajaneet Katsumasa Chiyo, Wolfgang Reip ja Florian Strauss.


title: Sami Leppikangas

text: Sami Leppikangas (ent. Vauhkonen) on suomalainen muusikko. Hänet tunnetaan metalliyhtyeestä Lullacry, jonka kitaristina hän toimi sen perustamisesta lähtien sen lopettamiseen asti.


title: Audley Endin rautatieasema

text: Audley Endin rautatieasema on rautatieasema Wendens Ambon kylässä Essexissä, lähellä Saffron Waldenin kaupunkia. Se sijaitsee West Anglian pääradalla. Asemalle liikennöi Abellio Greater Anglia. Se on nimetty läheisen Audley Endin kartanon mukaan.


title: Audley Endin rautatieasema

text: Asema avattiin 30. heinäkuuta 1845 nimellä Wenden. Nykyinen nimi otettiin käyttöön 1. marraskuuta 1848. Asemaa käytti 878 746 matkustajaa kaudella 2014–2015.


title: Sirkka Ahonen

text: Sirkka Helena Ahonen (s. ) on suomalainen kasvatustieteilijä, joka toimi historiallis-yhteiskuntatiedollisen kasvatuksen professorina Helsingin yliopistossa vuosina 2001–2004. Vuonna 2015 hän sai Turun yliopiston kunniatohtorin arvonimen.


title: Sirkka Ahonen

text: Ahonen kirjoitti ylioppilaaksi Helsingin tyttölukiosta vuonna 1958. Hän valmistui Helsingin yliopistosta filosofian maisteriksi vuonna 1963 (pro gradu 1962) ja kasvatustieteen tohtoriksi vuonna 1990.


title: Sirkka Ahonen

text: Uransa alkuvaiheessa Ahonen työskenteli historian opettajana muun muassa walesilaisessa United World College of the Atlantic -lukiossa 1977–1980, minkä jälkeen hän toimi Helsingin yliopistossa historian ja yhteiskuntaopin didaktiikan lehtorina (1980–2000), ja oli Suomen Akatemian tutkijana vuosina 1991 ja 1998. Hän oli vierailevana tutkijana Lontoon yliopistossa vuosina 1986–1987. Hän suoritti kasvatustieteiden tohtorin tutkinnon Helsingin yliopistossa vuonna 1990 aiheenaan historiallisen tiedon luonne ja nuorten sitä koskevat käsitykset. Vuonna 1993 Helsingin yliopisto nimitti hänet historian didaktiikan dosentiksi. Samoihin aikoihin hän toimi valtioneuvoston asettaman humanistis-yhteiskuntatiedollisen yleissivistyksenkomitean pääsihteerinä ja vuonna 1998 Suomen Akatemian varttuneena tutkijana. 1990-luvulla Ahonen osallistui myös yhteiseurooppalaiseen historiatietoisuutta empiirisesti vertailevaan "Youth and History" -tutkimushankkeeseen ja 2000-luvulla yhteispohjoismaiseen koulutuksellista tasa-arvoa arvioivaan hankkeeseen.


title: Sirkka Ahonen

text: Jäätyään Helsingin yliopiston professorin tehtävästä eläkkeelle 2004 Ahonen palasi historianopettajaksi United World Collegeen, nyt Bosnian ja Hertsegovinan Mostariin. Vuonna 2014 Ahonen toimi opetusministeriön Tulevaisuuden peruskoulu -komitean tasa-arvokysymysten ryhmän vetäjänä.


title: Sirkka Ahonen

text: Sirkka Ahosen kirjallinen tuotanto pohtii historian didaktiikan lisäksi koulutuksen historiaa ja historian yhteiskunnallista käyttöä etenkin konfliktinjälkeisissä maissa.


title: Sirkka Ahonen

text: Sirkka Ahonen on toiminut Historioitsija ilman rajoja ry:n hallituksessa vuodesta 2016.


title: Kimmo Hiltunen

text: Kimmo Hiltunen on suomalainen muusikko. Hänet tunnetaan metalliyhtyeestä Lullacry, jonka basistina hän toimi vuodesta 1998 lähtien sen lopettamiseen asti. Vuodesta 2016 asti hän on kuulunut Ville Laihialan kasaamaan S-TOOL -yhtyeeseen.


title: Great Chesterfordin rautatieasema

text: Great Chesterfordin rautatieasema on rautatieasema Great Chesterfordin kylässä Essexissä. Se sijaitsee West Anglian pääradalla. Asemalle liikennöi Abellio Greater Anglia.


title: Great Chesterfordin rautatieasema

text: Asema avattiin 30. heinäkuuta 1845 nimellä Chesterford. Nykyinen nimi otettiin käyttöön 1. kesäkuuta 1875. Asemaa käytti 111 046 matkustajaa kaudella 2014–2015.


title: Bathurstin 12 tunnin ajo 2016

text: Bathurstin 12 tunnin ajo 2016 oli moottoriurheilun kestävyyskilpailu, joka ajettiin 7. helmikuuta 2016 Mount Panorama Circuitin moottoriradalla Uudessa Etelä-Walesissa Australiassa.


title: Bathurstin 12 tunnin ajo 2016

text: Kilpailun voitti McLarenilla ajaneet Álvaro Parente, Shane van Gisbergen ja Jonathon Webb.


title: Suomi-sarjan kausi 2017–2018

text: Kausi 2017–2018 on jääkiekon Suomi-sarjan 19. kausi. Edelliskauden mestari Imatran Ketterä oli jäänyt kolmanneksi Mestis-karsinnoissa, mutta nousi Mestikseen toukokuussa 2017, kun Kajaanin Hokki oli luopunut paikastaan ajauduttuaan talousvaikeuksiin. Ketterän sarjapaikka Suomi-sarjassa myönnettiin kesäkuussa 2017 Hokille, jonka konkurssiin menneen taustayhdistyksen tilalle oli perustettu osakeyhtiö. Suomi-sarjasta putosivat Joensuun Kiekkokopla ja KJT Tuusulasta. II-divisioonasta nousivat Järvenpään Haukat ja Muik Hockey Uudestakaarlepyystä.


title: Suomi-sarjan kausi 2017–2018

text: Alkusarjan voitti Porvoon Hunters, mutta ylemmän jatkosarjan aikana Nokian Pyry nousi sen ohi. Kumpikin kuitenkin hävisi välieräsarjansa, joten Suomi-sarjan mestariksi kruunattiin Huntersin kukistanut JHT ja Pyryn kaatanut Koovee sai hopeaa. Nämä kaksi joukkuetta etenivät Mestis-karsintoihin, mutta kumpikin hävisi karsintasarjansa. Espoo Unitedin konkurssi avasi kuitenkin yhden paikan Mestikseen. JHT ei ottanut sitä vastaan, mutta KOOVEE otti ja nousi siten Mestikseen. Sarjan toisessa päässä VG-62 putosi jääkiekon II-divisioonaan, ja tilalle nousivat HC Giants ja Raahe-Kiekko. Myös Muik Hockey olisi pudonnut, mutta se sai Kooveelta vapautuneen sarjapaikan.


title: Suomi-sarjan kausi 2017–2018

text: Runkosarjassa pelataan ensin kaksinkertainen 16 joukkueen alkusarja eli 30 ottelua. Kuusi parasta jatkaa ylempään loppusarjaan ja pelaavat kaksinkertaisen sarjan. Loput 10 joukkuetta pelaavat yksinkertaisen alemman loppusarjan. Näin ollen joukkueet pelaavat runkosarjassa 39 tai 40 ottelua. Pudotuspeleihin etenee ylemmän loppusarjan kuusi joukkuetta ja kaksi joukkuetta alemmasta loppusarjasta. Alemmasta loppusarjasta neljä joukkuetta jatkaa putoamiskarsintoihin.


title: Suomi-sarjan kausi 2017–2018

text: Vähintään 1/3 otteluista


title: Risten rautatieasema

text: Risten rautatieasema () oli rautatieliikennepaikka Tampere–Pori-radalla Risten kylässä Kokemäellä.


title: Risten rautatieasema

text: Riste kuului Tampere–Pori-radan alkuperäisiin liikennepaikkoihin. Asemarakennus rakennettiin Oulun radan pysäkkirakennuksen piirustusten mukaan samanlaisena kuin esimerkiksi Nokian, Karkun, Kauvatsan ja Nakkilan asemarakennukset samalla rataosalla. Asema sijaitsi kahden jyrkän kaarteen välisellä lyhyellä suoralla. Pian radan valmistuttua vuonna 1895 rakennettiin Risten asemalta sivuraide läheiselle sorakuopalle ja tältä edelleen vuonna 1919 raide voimalaitokselle.


title: Risten rautatieasema

text: Risten asema esiintyi 1900-luvun alussa kaavailtuna risteysasemana, kun suunniteltiin uutta rautatietä Helsingistä Loimaan kautta Satakuntaan. Risten ohella toisena vaihtoehtona oli Rauman radan risteysasema Peipohja. Uutta rataa pidettiin pääkaupungin elintarvikehuollon kannalta tärkeänä. Nämä ratasuunnitelmat hautautuivat kuitenkin maantieliikenteen kehittyessä.


title: Risten rautatieasema

text: Sisällissodan aikana keväällä 1918 Risten asemarakennus yritettiin polttaa, mutta asemapäällikön rouva sai aikeen estetyksi; samaan aikaan kuitenkin läheiset Peipohjan, Kokemäen ja Kyttälän asemarakennukset poltettiin ja Pahakosken rautatiesilta räjäytettiin. Vuonna 1938 valmistui asemalta sivuraide viljavarastolle. Risten asemarakennusta muutettiin vuosina 1947 ja 1952.


title: Risten rautatieasema

text: Risten aseman ympärille muodostui asutusalue, jossa oli 1960-luvulla noin 400 asukasta, ja vuosituhannen vaihteeseen mennessä väkiluku oli kasvanut tästä liki kaksinkertaiseksi. Viimeisten vuosikymmenien kasvu on kuitenkin perustunut Kokemäen keskustaajaman Tulkkilan läheisyyteen ja hyviin maantieyhteyksiin.


title: Risten rautatieasema

text: Risten asema ja kylä jäivät vuonna 1966 valmistuneen rataoikaisun vuoksi sivuun uudesta ratalinjasta, ja uudella radalla avattiin saman niminen seisake. Viljavarastolle rakennettiin uusi pistoraide. Vanha asemarakennus purettiin 1970-luvun alussa. Henkilöliikenne Risten seisakkeella lopetettiin vuonna 1983, vaihde suljettiin ja liikennepaikka lakkautettiin vuonna 1999.


title: Bathurstin 12 tunnin ajo 2013

text: Bathurstin 12 tunnin ajo 2013 oli moottoriurheilun kestävyyskilpailu, joka ajettiin 10. helmikuuta 2013 Mount Panorama Circuitin moottoriradalla Uudessa Etelä-Walesissa Australiassa.


title: Bathurstin 12 tunnin ajo 2013

text: Kilpailun voitti Mercedes-Benzillä ajaneet Thomas Jägerm, Alexander Roloff ja Bernd Schneider.


title: Jiří Růžička

text: Jiří Růžička (s. 4. kesäkuuta 1941) on Tšekkoslovakiaa edustanut, kilpauransa päättänyt koripalloilija.


title: Jiří Růžička

text: Růžička saavutti Tšekkoslovakian miesten maajoukkueessa EM-hopeaa Suomesta 1967 ja EM-pronssia Italiasta 1969. Kesäolympialaisissa hän sijoittui Tšekkoslovakian maajoukkueessa kahdeksanneksi Münchenissä 1972. Vuosien 1967 ja 1969 lisäksi Růžička pelasi EM-kilpailuissa vuosina 1963, 1965 ja 1971. Lisäksi hän pelasi vuoden 1970 MM-kilpailuissa.


title: Whittlesford Parkwayn rautatieasema

text: Whittlesford Parkwayn rautatieasema on rautatieasema Whittlesfordin kylässä Cambridgeshiressä. Se sijaitsee West Anglian pääradalla. Asemalle liikennöi Abellio Greater Anglia. Se avattiin 30. heinäkuuta 1845 ja rakennettiin uudelleen vuosina 1877–1890.


title: Whittlesford Parkwayn rautatieasema

text: Asemaa käytti 454 734 matkustajaa kaudella 2014–2015.


title: Consequences of Disobedience

text: Consequences of Disobedience on suomalaisen Velcran esikoisalbumi, joka julkaistiin vuonna 2002. Sen on miksannut aiemmin mm. Rammsteinin ja Backyard Babiesin kanssa työskennellyt Stefan Glaumann.


title: Consequences of Disobedience

text: Albumi debytoi Suomen virallisen listan sijalla 36.


title: Consequences of Disobedience

text: Albumi sai hyvän vastaanoton. Imperiumin Kari Sarlin piti albumia vuoden kovimmaksi raskaan musiikin yllättäjäksi. Hän sanoi yhtyeen näyttävän kyntensä, ja kuvaili sitä asenteikkaaksi ja energiseksi teokseksi, joka ei kyllästytä kuulijaansa. Soundin Nalle Österman piti albumia hyvin potkivaksi sekä kappaleiden kertosäeantia tarttuvaksi, mutta sanoi musiikin jättävän kliinisellä ja tasapaksulla miksauksellaan suurimmat odotukset lunastamatta.


title: František Konvička

text: František Konvička (s. 11. elokuuta 1939 Okříšky) on Tšekkoslovakiaa edustanut, kilpauransa päättänyt koripalloilija.


title: František Konvička

text: Konvička saavutti Tšekkoslovakian miesten maajoukkueessa EM-hopeaa Turkissa 1959 ja Suomessa 1967 sekä EM-pronssia Italiassa 1969. Kesäolympialaisissa hän sijoittui Tšekkoslovakian maajoukkueessa viidenneksi Roomassa 1960. Mitaliturnaustensa lisäksi Konvička pelasi EM-kilpailuissa vuosina 1961, 1963 ja 1965.


title: Kanadan Grand Prix 2017

text: Kanadan Grand Prix 2017 (virallisesti Formula 1 Grand Prix du Canada 2017) oli Formula 1 -kauden seitsemäs osakilpailu, joka ajettiin 11. kesäkuuta Circuit Gilles Villeneuven osittaisella katuradalla Montrealissa Kanadassa.


title: Kirsti Uusitalo

text: Kirsti Uusitalo (s. 31. heinäkuuta 1963 Paimio) on suomalainen juristi, koulutukseltaan oikeustieteen lisensiaatti. Hän on ollut korkeimman oikeuden jäsen eli oikeusneuvos vuodesta 2017 lähtien. Uusitalo on tehnyt työuransa pankkilakimiehenä ja tuomioistuinlaitoksen palveluksessa.


title: Kirsti Uusitalo

text: Uusitalo valmistui oikeustieteen kandidaatiksi 1988 ja sai varatuomarin arvon 1998 auskultoituaan Helsingin käräjäoikeudessa. Hän valmistui oikeustieteen lisensiaatiksi vuonna 2014.


title: Kirsti Uusitalo

text: Uusitalo toimi pankkilakimiehenä Okopankki Oy:ssa 1988–1997. Vuosina 1999–2005 hän toimi viskaalina ja asessorina Helsingin hovioikeudessa. Sen jälkeen Uusitalo siirtyi korkeimpaan oikeuteen (KKO), jossa hän toimi oikeussihteerinä ja vanhempana oikeussihteerinä 2005–2008. Hän oli KKO:n määräaikainen esittelijäneuvos vuosina 2009–2010.


title: Kirsti Uusitalo

text: Uusitalo nimitettiin korkeimman oikeuden jäseneksi eli oikeusneuvokseksi 1. tammikuuta 2017 lukien. Uusitalo siirtyi virkaan Helsingin hovioikeudesta, jossa hän oli toiminut hovioikeudenneuvoksena marraskuusta 2010, josta osaston johtajana noin kahden vuoden ajan.


title: Kirsti Uusitalo

text: Uusitalo toimii tuomarinkoulutuslautakunnan puheenjohtajana toimikaudella 2017–2021.


title: Arvid Posse

text: Kreivi Arvid Rutger Fredriksson Posse (15. helmikuuta 1820 Helsingborg – 24. huhtikuuta 1901 Tukholma) oli Ruotsin pääministeri vuosina 1880–1883. Hän oli myös kansanedustaja 1856–1890 ja valtiovarainministeri 1880–1881. Hän kuului lantmannapuolueeseen.


title: Arvid Posse

text: Hän oli kreivi Fredrik Salomon Possen ja Magdalena Charlotta Bennetin poika. Hän avioitui kreivitär Amalia de la Gardien kanssa vuonna 1846, ja he saivat neljä lasta. Hän oli myös kirjailija Amelie Possen isoisä.


title: Karel Baroch

text: Karel Baroch (15. maaliskuuta 1939 – 20. syyskuuta 2001) oli Tšekkoslovakiaa edustanut koripalloilija.


title: Karel Baroch

text: Baroch saavutti Tšekkoslovakian miesten maajoukkueessa EM-hopeaa Suomessa 1967 ja EM-pronssia Italiassa 1969. Lisäksi hän pelasi EM-kilpailuissa vuosina 1965 ja 1971.


title: Dreama Walker

text: Dreama Elyse Walker (s. 20. kesäkuuta 1986 Tampa, Florida) on yhdysvaltalainen televisio- ja elokuvanäyttelijä. Hänen tunnetuimmat roolinsa ovat tv-sarjoissa "Gossip Girl", "Good Wife" ja "Asunto 23" sekä indie-elokuvassa "Compliance". Hän on näytellyt myös useissa muissa televisiosarjoissa. Walkerin elokuvadebyytti oli "Sex and the City" (2008).


title: Jan Rutta

text: Jan Rutta (s. 29. heinäkuuta 1990 Písek, Tšekkoslovakia) on tšekkiläinen jääkiekkopuolustaja, joka pelaa NHL-joukkue Chicago Blackhawksin organisaatiossa. "The Sports Forecaster" -sivuston mukaan hän on isokokoinen puolustaja, joka on taitava hyökkäyspäässä, käyttökelpoinen ylivoimalla ja hyvä laukomaan. Ruttan tulisi kuitenkin kehittää oman pään pelaamistaan ja käyttää isoa kokoaan enemmän hyväkseen. Hän laukoo oikealta.


title: Jan Rutta

text: Rutta on IHC Písekin kasvatti. Hän siirtyi juniorina sittemmin HC Plzeňiin, josta Rutta jatkoi kaudeksi 2008–2009 KLH Chomutovin A-nuoriin. Hän oli joukkueen tehokkain puolustaja tehoilla 4+19=23. Rutta debytoi samalla kaudella myös seuran miesten joukkueessa, jossa hän pelasi Tšekin toiseksi korkeimmalla sarjatasolla 1. česká hokejová ligassa kaksi runkosarjaottelua, kuten myös lainalla saman sarjan SK Kadaňissa sekä 2. česká hokejová ligassa kasvattajaseurassaan IHC Písekissä. Kaudella 2009–2010 Rutta pelasi Chomutovin A-nuorten lisäksi lähes koko kevätkautensa lainalla SK Kadaňissa ja hän vahvisti myös 2. ligan HC Klášterec nad Ohřía.


title: Jan Rutta

text: Kaudella 2010–2011 Rutta oli KLH Chomutovin A-nuorten tehokkain puolustaja tehoilla 14+21=35, joilla hän voitti koko Extraliga juniorůn puolustajien maalipörssin ja sijoittui puolustajien pistepörssissä toiseksi edellään vain HC Třinecin Filip Pavlík. Rutta voitti myös joukkueensa sisäisen tehotilaston lukemalla +39, joilla hän voitti koko sarjan puolustajien tehotilaston. Rutta pelasi Chomutovin miesten joukkueessa kauden aikana 24 runkosarjaottelua ilman tehopisteitä. Kaudella 2011–2012 hän murtautui Chomutovin miesten joukkueen kokoonpanoon ja teki 1. ligassa 48 runkosarjaottelussa tehot 2+6=8, yhdeksässä playoff-ottelussa tehot 1+2=3 ja kolmessa Extraliga-karsintaottelussa kaksi syöttöpistettä. Chomutov nousi kauden päätteeksi Extraligaan. Hän vahvisti myös seuran A-nuoria Extraliga juniorůn pudotuspeleissä, jotka päättyivät mestaruuteen.


title: Jan Rutta

text: Ensimmäisellä Extraliga-kaudellaan 2012–2013 Rutta teki 37 runkosarjaottelussa tehot 1+3=4 ja kuudessa playout-ottelussa tehot 1+5=6. Seitsemässä karsintasarjan ottelussa hän jäi ilman tehopisteitä. Rutta oli playouteissa Piráti Chomutovin paras pistemies ja syöttäjä. Kaudella 2013–2014 hän jäi joukkueessa pieneen rooliin ja pelasi ison osan kaudestaan lainalla 1. ligan SK Kadaňissa. Rutta pelasi loppukauden kuitenkin Chomutovin vahvuudessa. Joukkue putosi kauden päätteeksi 1. ligaan. Kaudella 2014–2015 hän voitti tehoilla 11+16=27 koko sarjan puolustajien maalipörssin ja sijoittui puolustajien pistepörssissä kahdeksanneksi. Rutta nousi Chomutovin kanssa kauden päätteeksi takaisin Extraligaan.


title: Jan Rutta

text: Rutta oli kaudella 2015–2016 Chomutovin tehokkain puolustaja tehoilla 10+11=21. Hän sijoittui koko Extraligan puolustajien maalipörssissä toiseksi edellään vain HC Sparta Prahan Michal Čajkovský. Kaudella 2016–2017 Rutta teki liigan yhden kauden piste-ennätyksensä tehoilla 8+24=32, joilla hän oli Chomutovin paras syöttäjä ja kolmanneksi paras pistemies. Rutta sijoittui koko Extraligan puolustajien pistepörssissä toiseksi edellään vain HC Pardubicen Nicholas Schaus. Hän jakoi tehoilla 2+11=13 koko liigan pudotuspelien syöttöpörssin voiton joukkuetoverinsa Ivan Humlin kanssa sekä puolustajien pistepörssin voiton HC Kometa Brnon Jakub Krejčíkin kanssa.


title: Jan Rutta

text: Toukokuussa 2017 kanadalaisen "The Sports Networkin" toimittajan Pierre LeBrunin mukaan Rutta oli saanut sopimustarjouksen kuudelta eri NHL-seuralta. Lopulta kesäkuussa hän teki vuoden mittaisen tulokassopimuksen Chicago Blackhawksin kanssa. Rutta otti harjoitusleirin päätteeksi paikan joukkueen NHL-kauden 2017–2018 avauskokoonpanosta. Hän teki näin ollen NHL-debyyttinsä runkosarjan avauskierroksella 5. lokakuuta 2017 Pittsburgh Penguinsia vastaan. Rutta sai ottelussa jääaikaa 20.45 minuuttia, mikä oli Blackhawksin puolustajista toiseksi eniten Duncan Keithin jälkeen. Hän sai ottelussa myös syöttöpisteen oltuaan kakkossyöttäjänä Richard Pánikin tekemään maaliin. Rutta keräsi Blackhawksin 10–1-murskavoittoon päättyneessä ottelussa teholukeman +4. Hän keräsi myös yhden kahden minuutin jäähyn estämisestä. NHL-uransa avausmaalin Rutta teki toisessa ottelussaan 7. lokakuuta 2017 Columbus Blue Jacketsia vastaan. Hän keräsi ottelusta teholukeman +3.


title: Jan Rutta

text: Rutta edusti Tšekkiä MM-kilpailuissa vuonna 2017. Hänet valittiin Venäjää vastaan pelatun puolivälieräottelun päätteeksi joukkueensa ottelun parhaaksi pelaajaksi. Yhteensä Rutta on pelannut 28 A-maaottelua tehopistein 4+4=8. Hän teki A-maajoukkuedebyyttinsä 17. joulukuuta 2015 Channel One Cupin Tšekin Prahassa pelatussa avausottelussa Suomea vastaan. Ensimmäisen A-maajoukkuemaalinsa Rutta teki Euro Hockey Challengessa 6. huhtikuuta 2017 Tšekin Ústí nad Labemissa Saksa vastaan. Hykan toinen maali syntyi ylivoimalla.


title: Jan Rutta

text: Rutta pelasi myös alle 18-vuotiaiden I-divisioonan MM-kilpailuissa vuonna 2008, jolloin hän voitti A-lohkon kultaa ja oli nostamassa Tšekkiä A-sarjaan. Rutta pelasi myös alle 18-vuotiaiden Ivan Hlinkan muistoturnauksessa vuonna 2007. Yhteensä hän on pelannut 14 nuorten ja 26 poikien maaottelua.


title: Siniheinät

text: Siniheinät ("Molinia") on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi vain kaksi lajia. Sukuun on kuvattu useita muitakin lajeja, mutta ne on sittemmin todettu samoiksi jonkin jo aiemmin kuvatun lajin kanssa.


title: Siniheinät

text: Siniheinät ovat monivuotisia ja tiiviisti mätästäviä heiniä, joiden varret ovat pystyjä ja tyveltä sipulimaisesti laajentuneita. Varsissa on yksi solmu tyvellä, ja solmun yläpuolinen varren osa on selvästi alapuolista osaa pidempi. Siniheinien lehdet ovat tasaisia, kapeita sekä väriltään sinivihreitä ja kieleke on karvamainen. Siniheinien kukinto on tiivis, pitkänomainen ja kapea röyhy, jonka tähkylöissä kahdesta viiteen kukkaa. Tähkylöiden kaleet ovat tummanvioletit, tylppäkärkiset, keskenään hieman erikokoiset ja ulkohelpeitä lyhyemmät. Ulkohelpeet ovat kolmisuonisia ja sisähelpeet kalvolaitaisia.


title: Siniheinät

text: Suvun lajeista Suomessa ja Ruotsissa tavataan vain siniheinää ("Molinia caerulea"). Se on luokiteltu joskus myös muun muassa kääpiölauhojen ("Aira"), helmiköiden ("Melica") tai natojen ("Festuca") sukuihin. Siniheinästä on myös erotettu erilaisia muunnoksia sekä myös koristeheinänä käytettävä lajike: kirjosiniheinä ("Molinia caerulea" 'Variegata').


title: Siniheinät

text: Sniheinien ("Molinia") suku on nimetty 1700-luvun lopulla ja 1800-luvun alussa eläneen espanjalaisen Juan Ignacio Molinan mukaan.


title: Nokian jäähalli

text: Alkuperäinen Nokian jäähalli valmistui vuonna 1996. Se sijaitsee Penttilänpuiston kupeessa alueella, jolla sijaitsee myös urheilukenttä, kaksi jalkapallokenttää, kaksi tenniskenttää ja koripallokenttä, rantalentopallokenttä, skeittipuisto ja frisbeegolfrata. Se on jääkiekon Suomi-sarjaa pelaavan Nokian Pyryn ja ringeten SM-sarjaa pelaavan Nokian Urheilijoiden kotikenttä. Näätä Rollers pelasi hallissa rullakiekon SM-sarjaa voittaen yhden Suomen mestaruuden ennen muuttoaan Tampereelle ja siirtymistä osaksi Kooveeta. Halli palvelee myös erityisesti Pyryn, NoU:n ja jääkiekon erikoisseura HC Nokian harrastajia ja siellä on säännöllisesti avoimia yleisöluisteluita. Hallissa on myös järjestetty muun muassa Iskelmä-Finlandia-konsertteja Tapsan Tahtien aikaan.


title: Nokian jäähalli

text: Hallin julkisivu on keltaisen profiilinpellin ja punaisen tiilin verhoama. Pääsisäänkäynnin vieressä on Nokian Jääliikunnan tukiyhdistys ry:n ylläpitämä kahvio. Päätasanteella on myös pöytiä, seurojen palkinnot sekä yleisö-wc:t. Siitä on myös kulku hallin pohjoissivustalla ja länsipäädyssä sijaitseviin katsomoihin, joissa on katsomotilat yhteensä noin 1000 katsojalle. Pelaajapenkit sijaitsevat pääkatsomon edustalla ja jäähy- ja toimitsija-aitiot vastakkaisella sivustalla. Tulostaulu on itäpäädyn seinällä. Jään tason käytävillä on neljä pukuhuonetta, hallin vahtimestarin valvomo, huoltotiloja ja varustevarastoja.


title: Nokian jäähalli

text: Halli oli yksin Nokian kaupungin omistama rakentamisestaan vuoteen 2016. Maaliskuun alusta halli siirrettiin Nokian Jäähalli Oy:n omistukseen, josta kaupunki omistaa 95,8 prosenttia ja urheiluseurat HC Nokia, Nokian Urheilijat ja Nokian Pyry sekä Pyryn jääkiekon edustusjoukkueen toimintaa pyörittävä Nokian Pyry Hockey Oy omistavat kukin noin prosentin.


title: Nokian jäähalli

text: Nokian Jäähalli Oy:n perustamisen taustalla oli harjoitushallin rakentamissuunnitelma. Hallille oli tarvetta harrastajien keskuudessa, sillä harjoitusvuorot olivat olleet erittäin kysyttyjä jo pitkään. Rakentamiskustannuksiksi arvioitiin 2,8 miljoonaa euroa, josta valtionavustuksen osuus on 750 000 euroa. Perustukset valettiin 30. marraskuuta 2016. Aikataulun mukaan halli valmistuisi marraskuussa 2017.


title: Talouspolitiikan epävarmuusindeksi

text: Talouspolitiikan epävarmuusindeksi ("EPU-indeksi", engl. Economic Policy Uncertainty Index) on talouspoliittisen epävarmuuden mittari, jonka ovat kehittäneet tutkijat Scott R. Baker, Nicholas Bloom ja Steven J. Davis. Indeksi on muodostettu laskemalla tietyissä sanomalehdissä ilmestyneiden artikkeleiden suhteellinen määrä, joissa esiintyvät ennalta määrätyt talouspoliittista epävarmuutta kuvaavat sanat. Nämä sanat on valittu johdonmukaisesti menetelmällä, joka perustuu sanomalehtiartikkelien läpikäyntiin ihmisten toimesta. Aineistona on käytetty sanomalehtien elektronisia arkistoja ja talouspolitiikan epävarmuutta heijastelevat artikkelit on tunnistettu tietokoneavusteisesti.


title: Talouspolitiikan epävarmuusindeksi

text: Alkuperäinen talouspolitiikan epävarmuusindeksi muodostettiin Yhdysvalloille. Sittemmin indeksi on laskettu myös useille muille maille mutta ei vielä toistaiseksi Suomelle.


title: Shelfordin rautatieasema

text: Shelfordin rautatieasema on rautatieasema lähellä Great Shelfordin, Little Shelfordin ja Staplefordin kyliä Cambridgeshiressä. Se sijaitsee West Anglian pääradalla. Asemalle liikennöi Abellio Greater Anglia.


title: Shelfordin rautatieasema

text: Asema avattiin 30. heinäkuuta 1845. Sitä käytti 159 920 matkustajaa kaudella 2014–2015.


title: Cambridgen rautatieasema

text: Cambridgen rautatieasema on rautatieasema lähellä Cambridgen keskustaa Cambridgeshiressä. Vuonna 1845 avattua asemaa hallinnoi Abellio Greater Anglia, jonka lisäksi sinne liikennöi myös Govia Thameslink Railway.


title: Cambridgen rautatieasema

text: Cambridge on pääteasema usealla eri reitillä. Sieltä lähtee junia West Anglian päärataa Lontoon Liverpool Streetin asemalle, Fen Linea King’s Lynniin, Breckland Linea Norwichiin, Ipswich to Ely Linea Ipswichiin ja Cambridge Linea Lontoon King’s Crossin asemalle.


title: Cambridgen rautatieasema

text: Asema avattiin 30. heinäkuuta 1845. Sitä käytti noin 10,4 miljoonaa matkustajaa kaudella 2014–2015.


Red Carpet – kotimaisen elokuvan festivaali on Antti Luusuaniemen perustama elokuvafestivaali.


title: Red Carpet – kotimaisen elokuvan festivaali

text: Se järjestetiin ensimmäistä kertaa Hyvinkään keskustassa 31.8.–3.9.2017. Ohjelma koostuu kattauksesta lähivuosien parhaimpia ja palkituimpia elokuvia, festivaaliklubien konsertteja sekä keskusteluohjelmaa. Vuonna 2018 Red Carpet järjestetään 30.8.–2.9.2018.


text: Vuoden 2018 Red Carpet -elokuvafestivaalin ohjelmistoa julkaistaan pitkin kesää. Ohjelmisto koostuu vuoden 2017 ja 2018 parhaista kotimaisista elokuvista. Mukana on 19 pitkää elokuvaa, 11 dokumenttia, 6 koko perheen elokuvaa sekä vasta myöhemmin valtakunnallisen ensi-iltansa saavaa 3 juhlaennakkoelokuvaa. Juhlaennakkonäytöksinä festivaaleilla nähdään Timo Koivusalon "Olavi Virta", Markku Pölösen "Oma maa" ja Tuukka Temosen "Valmentaja".


text: Muita festivaalilla esitettäviä pitkiä fiktiota ovat muun muassa "Ikitie, Armomurhaaja, Hevi Reissu, Kääntöpiste, Kaikki oikein, 95, Borg/McEnroe, Ilosia aikoja, Mielensäpahoittaja, Kyrsyä – Tuftland, Joulumaa, Rendel, Punasii päin, The Guardian Angel – Suojelusenkeli, Viulisti, Yösyöttö, Suomen hauskin mies, Varasto 2, Veljeni vartija" ja "Tuntematon sotilas."


text: Dokumentteina festivaalilla on mukana "Avanto-Erkki, Paha poliisi, He jäivät, Tammisunnuntai 1918, Yrittäjä, Tokasikajuttu, Lauluja utopiasta" ja "Maailman viimeinen kirjakauppa, Nokia Mobile – Matkapuhelimen tarina, Pohjolan enkeli" ja "Toveri, missä olet nyt?".


text: Kokoperheen elokuvista päästään näkemään "Supermarsu, Puluboin ja Ponin leffa, Heinähattu, Vilttitossu ja Rubensin veljekset" sekä koko "Onneli ja Anneli" -tuotanto.


text: Red Carpetissa on tänäkin vuonna festivaalikonsertteja. Apocalyptica esiintyy festivaalin avajaiskonsertissa. Viikonlopun konserteissa Hyvinkään Villatehtaalla esiintyvät Reino Nordin, Kaija Koo, Samuli Edelmann ja Orkestra Suora Lähetys solisteinaan Oona Airola ja Pikku G, Marzi Nyman & Red Carpet All Stars solisteinaan Pete Parkkonen, Michael Monroe, Aarne Pelkonen, Janna ja Yona, Jean S. ja Sami Hedbergistä, Niko Kivelästä, Mika Eirtovaarasta ja Jacke Björklundista koostuva The Comedians. DJ:nä ovat mukana Riku Nieminen sekä Paola Suhonen.


text: Vuoden 2018 elokuvatunnustukset jaetaan Red Carpet Gaalassa. Tunnustukset myöntää jury, johon kuuluu ohjaaja Hanna Maylett, näyttelijä Laura Birn, näyttelijä Outi Mäenpää, elokuva- ja televisiokäsikirjoittaja ja dramaturgi Pekko Pesonen ja tuottaja Jussi Rantamäki.


text: Red Carpetiin kuuluu myös Red Carpet Actors Studioita, Red Carpet Golf, ammattilaispäivä Red Carpet Pro ja nuorille suunnattu lyhytelokuvatyöpaja sekä perhepäivä. Red Carpet Pro:ssa asiantuntijavieraina ovat unkarilainen ohjaaja , unkarilainen näyttelijä , tanskalainen Lene Seested, ruotsalainen Tusse Lande sekä suomalaiset Laura Munsterhjelm, Paola Suhonen, Jukka Kurttila, Markus Selin, Alf Rehn, Risto Kuulasmaa.


text: Elokuvafestivaalin ohjelmisto koostui lähivuosien hiteistä sekä uutuuksista. Red Carpetissa nähtiin 17 pitkää elokuvaa, 4 dokumenttia sekä 5 lyhytelokuvaa.


text: Ohjelmistossa nähtiin Aki Kaurismäen uutuus "Toivon tuolla puolen", kuten myös Cannesissa palkitut "Hymyilevä mies (eng. The Smiling man)" sekä lyhytelokuva "Katto". Populaarimmassa ohjelmistossa nähtiin esimerkiksi elokuvat "Pahat pojat, Kuudes kerta, Tom of Finland" ja "Tyttö nimeltä Varpu (eng. Little Wing)".


text: Red Carpetin juhlaennakkoelokuvina esitettiin filmit "Yösyöttö" sekä "Kaiken se kestää". "Yösyöttö" perustuu Eve Hietaniemen suosittuun romaaniin, jossa mies jää yllättäen kaksin vastasyntyneen vauvansa kanssa. Visa Koiso-Kanttilan ohjaama "Kaiken se kestää" kertoo sukupolvien kohtaamisista, vapaasta rakkaudesta ja joskus liikaakin kestävistä avioliitoista 70-luvun Oulussa.


text: Dokumentteina esitettiin luontodokumentti "Järven tarina", Selma Vilhusen "Hobbyhorse Revolution, Hyvä postimies", sekä musiikkidokumentti "Favela Funk Finlandia".


text: Lyhytelokuvien sarjassa esitetään elokuvat "Katto", "Hiljainen viikko", "Saatanan kanit" () sekä Jani Leinosen uutuus "Bring out the Tiger." Lisäksi ohjelmistossa oli Riku Tahkon rallilyhäri "100 lasissa".


text: Festivaalin perhepäivässä sunnuntaina esitetään elokuvia koko perheelle. Sunnuntain ohjelmistossa nähdään "Onneli, Anneli ja Salaperäinen muukalainen, Kanelia kainaloon, Tatu ja Patu!" sekä "Risto Räppääjä ja yöhaukka".


text: Red Carpetin viikonlopun konserteissa Hyvinkään Villatehtaalla solisteja säesti kitaristi Marzi Nymanin kokoama Red Carpet All Stars. Konsertissa esiintyivät Olavi Uusivirta, Reino Nordin, Paleface, Gracias, Samuli Edelmann, Orkestra Suora Lähetys, Maria Ylipää, baritoni Aarne Pelkonen, Mikko Leppilampi, Antti Reini, Dimitri Keiski sekä Melrose.


text: Vuoden 2017 Red Carpet elokuvatunnustukset jaettiin 2. syyskuuta.


text: Vuoden Elokuvateko: Jussi Rantamäki ja elokuvayhtiö Aamu


text: Kannustuspalkinto: Elokuvaohjaaja Hannaleena Hauru


text: Elämäntyötunnustus: Actors in Scandinavia -toimiston perustaja ja vetäjä Laura Munsterhjelm


text: Red Carpet -tunnustus: Jukka Almén, Atte Laurila ja Hannele Pellinen, elokuvateatteri Riviera


text: Hyvinkää 100 -tunnustus: Käsikirjoittaja Melli Maikkula


text: Ilon tuoja 2017: Kimmo Kaamanen


text: Vuoden 2018 Red Carpet järjestetään Hyvinkään keskustassa. Festivaalialueeseen kuuluu Festivaalitori (Kauppakeskus Willan tori), elokuvateatterit Julia, Kinoma ja BioRex Sveitsi. Festivaalikonsertit sekä perhepäivä järjestetään Wanhan Villatehtaan sisäpihalla.


text: Red Carpet järjestettiin vuonna 2017 Hyvinkään keskustassa. Festivaalialue rakentui kahden kaurismäkeläisen elokuvateatterin Julian ja Kinoman rajaamalle Hämeenkadulle, jolla oli kaikille avoin festivaalikatu. Viikonlopun festivaaliklubit järjestettiin näiden naapuriin Wanhan Villatehtaan sisäpihalle.


text: Yhteistyössä elokuvafestivaali "Red Carpet"in kanssa tehty elokuvateemainen turnaus Casino Helsinkissä. Bountypelaajina muun muassa Luusuaniemen Antti ja muita suomen eturivin näyttelijöitä. Turnaus televisioitiin VeikkausTV:ssä.


title: Asurat

text: Asurat (sanskriitiksi असुर "asura" "jumalallinen") ovat hindulaisessa mytologiassa henkiolentoja, jotka ovat hindulaisten jumalten (devat eli surat) vastustajia. Iranin mytologiassa asuran nimitys on ahura.


title: Asurat

text: Termi asura esiintyy ensi kerran Veda-kirjoissa 1500–1200 -luvuilla eaa. , ja sillä on viitattu joko ihmisten päällikköön tai jumalalliseen johtajaan. Vähitellen sanan monikkomuoto alkoi tarkoittaa vedalaisten jumalten vastustajiksi kuvattuja olentoja. Myöhemmin asurat käsitettiin demoneiksi. Iranissa jako oli kuitenkin päinvastainen. Ahura tarkoitti ylijumalaa ja daevat olivat demoneja.


title: Asurat

text: Hindulaisessa mytologiassa asurat ja devat yrittivät yhdessä saada haltuunsa elämäneliksiiri amritan maitomaisesta kosmisesta merestä. Amrita oli tarkoitus jakaa yhdessä, mutta sen omistuksesta syntyi kiista, joka johti asuroiden ja deva-jumalten ikuiseen kamppailuun.


title: Kuopion Talokeskus

text: Kuopion Talokeskus Oy on Kuopion johtavia isännöinti- ja kiinteistönhoitopalveluyrityksiä. Se on perustettu 1968 ja siitä lähtien se on toiminut Kuopion alueella 50 vuotta. Talokeskuksen liikevaihto vuonna 2016 oli 4,5 miljoonaa euroa ja sen palveluksessa työskentelee yli 60 työntekijää. Talokeskus on täysin paikallinen yritys ja se on Pohjois-Savon Kiinteistöyhdistys ry:n omistuksessa. Kuopion talokeskus on myös saanut ISA auktorisoinnin.


title: Metriacanthosauridae

text: Metriacanthosauridae (aikaisemmin Sinraptoridae) on sukupuuttoon kuollut petodinosaurusten heimo, joka oli läheistä sukua Allosauridaelle. Jälkimmäisistä poiketen tämän heimon lajit kantoivat päätään korkeammalla ja olivat mahdollisesti aktiivisempia saalistajia. Suurin osa fossiileista on löydetty Kiinasta.


title: Metriacanthosauridae

text: Kladogrammi Carrano "et al." (2012) tutkimuksen pohjalta:


title: Shovel Man

text: Shovel Man on suomalaisen metalliyhtye S-TOOLin ensimmäinen single. Se julkaistiin Spotifyssä 9. kesäkuuta 2017 kansikuvan kera, mutta se on ollut kuunneltavissa YouTubessa jo vuodesta 2016.


title: Your Despiser No. 1

text: Your Despiser No. 1 on suomalaisen metalliyhtye S-TOOLin toinen single. Se julkaistiin Spotifyssä 9. kesäkuuta 2017 kansikuvan kera, mutta se on ollut kuunneltavissa YouTubessa jo vuodesta 2016.


title: Kaliumperoksimonosulfaatti

text: Kaliumperoksimonosulfaatti tai kaliummonoperoksisulfaatti tai kaliummonopersulfaatti (KHSO) on epäorgaaninen peroksimonorikkihapon kaliumsuola. Yhdistettä voidaan käyttää hapettimena muun muassa orgaanisen kemian synteeseissä ja tekstiilien käsittelyssä sekä puhdistusaineissa. Sitä käytetään myös uima-altaissa vedenpuhdistuskemikaalina.


title: Kaliumperoksimonosulfaatti

text: Huoneenlämpötilassa kaliumperoksimonosulfaatti on valkoista kiteistä ainetta. Yhdiste liukenee erittäin hyvin veteen, mutta ei orgaanisiin liuottimiin lukuun ottamatta alkoholeja ja etikkahappoa. Yhdisteen vesiliuokset ovat happamia. Kaliumperoksimonosulfaatti esiintyy tyypillisesti kolmoissuolana kaliumvetysulfaatin ja kaliumsulfaatin kanssa. Tätä kolmoissuolaa voidaan kuvata kaavalla 2KHSO·KHSO·K. Kaliumperoksimonosulfaatti on voimakas hapetin.


title: Kaliumperoksimonosulfaatti

text: Kaliumperoksimonosulfaattia valmistetaan rikkihapon ja vetyperoksidin seoksen osittaisella neutraloinnilla kaliumhydroksidin avulla. Kaliumperoksimonosulfaattia käytetään hapettimena orgaanisen kemian synteeseissä. Se muun muassa hapettaa alkeeneja epoksideiksi, amiineja amiinioksideiksi ja tioeettereitä sulfoksideiksi ja sulfoneiksi. Kaliumperoksimonosulfaattia käytetään myös vedenpuhdistuskemikaalina uima-altaissa, joissa se hapettaa muun muassa haitalliset urean ja ureajohdannaiset. Yhdistettä käytetään myös metallien etsaukseen ja tekstiiliteollisuudessa villan käsittelyyn.


title: Yvan Goll

text: Yvan Goll (29. maaliskuuta 1891 Saint-Dié, Vosges, Ranska – 27. helmikuuta 1950 Neuilly-sur-Seine, Hauts-de-Seine, Ranska) oli ranskalais-saksalainen kirjailija. Hän oli pasifisti ja asettui Sveitsiin välttääkseen asepalveluksen.


title: Yvan Goll

text: Goll käytti salanimiä Ivan Goll, Iwan Goll ja Iwan Lazang.


title: Live (Sunny Day Real Estaten albumi)

text: Live on emo-yhtye Sunny Day Real Estaten livealbumi, joka julkaistiin 19. lokakuuta 1999 levymerkillä Sub Pop. Se nauhoitettiin toukokuussa 1999 Eugenessa, Oregonissa. Albumi nauhoitettiin "How It Feels to Be Something On Tour" -kiertueella.


title: Egyptian Empire Records

text: Egyptian Empire Records on maailman vanhin elektro-musiikin levy-yhtiö, jonka omistaa yhdysvaltalainen elektro-artisti ja DJ Egyptian Lover. Levy-yhtiö perustettiin Yhdysvalloissa vuonna 1984. Egyptian Empire Recordsilla on myös poliittista merkitystä, sillä Egyptian Lover oli ensimmäinen afroamerikkalainen levy-yhtiön perustaja.


title: Tubifera

text: Tubifera on limasieniin kuuluvien alkueliöiden suku.


title: Tubifera

text: Catalogue of Lifen mukaan sukuun kuuluu 12 lajia:


title: Sawbridgeworthin rautatieasema

text: Sawbridgeworthin rautatieasema on rautatieasema Sawbridgeworthin kaupungissa Hertfordshiressä. Se sijaitsee West Anglian pääradalla, lähellä Hertfordshiren ja Essexin rajaa. Asema oli aiemmin osittain Essexin puolella, ja National Railin tietojen mukaan aseman osoite on edelleen Essexissä. Asemalle liikennöi Abellio Greater Anglia.


title: Sawbridgeworthin rautatieasema

text: Sawbridgeworthin asema avattiin 22. marraskuuta 1841. Sitä käytti 499 236 matkustajaa kaudella 2014–2015.


title: Harlow Millin rautatieasema

text: Harlow Millin rautatieasema on rautatieasema Harlow’n kaupungin itäosassa Essexissä. Se sijaitsee West Anglian pääradalla. Asemalle liikennöi Abellio Greater Anglia.


title: Harlow Millin rautatieasema

text: Asema avattiin 9. elokuuta 1841 nimellä Harlow. Kun Harlow’n uusi keskusta rakennettiin vanhan Harlow’n kylän viereen ja vanha kylä nimettiin Old Harlow’ksi, asema sai 13. kesäkuuta 1960 nimen Harlow Mill. Sitä käytti 202 062 matkustajaa kaudella 2014–2015.


title: Knowledge Is King

text: Knowledge Is King on yhdysvaltalaisen MC:n Kool Moe Deen kolmas albumi, joka julkaistiin toukokuussa 1989. Albumi myi kultaa ja on hänen toiseksi myydyin albuminsa. Kool Moe Deen aikaisempi albumi "How Ya Like Me Now" myi platinaa.


title: How Ya Like Me Now

text: How Ya Like Me Now on yhdysvaltalaisen MC:n Kool Moe Deen toinen albumi, joka julkaistiin marraskuussa 1987. Albumi on Kool Moe Deen myydyin albumi ja myi platinaa. "How Ya Like Me Now" sijoittui "Billboardin" Top R&B/Hip-Hop Albums -listan sijalle 4. ja Billboard 200 -listan sijalle 35.


title: Kool Moe Dee (albumi)

text: Kool Moe Dee on yhdysvaltalaisen MC:n Kool Moe Deen esikoisalbumi vuodelta 1986. Albumi sijoittui "Billboardin" Top R&B/Hip-Hop Albums -listan sijalle 20. ja Billboard 200 -listan sijalle 83.


title: Luontokuvauksen perusteet

text: Luontokuvauksen perusteet on Jussi Murtosaaren opas luontokuvauksen harrastajalle. Se on ilmestynyt vuonna 2017 Docendon kustantamana.


title: Luontokuvauksen perusteet

text: Murtosaari (s. 1962) on ammattiluontokuvaaja ja tietokirjailija ja on kirjoittanut aihepiiristä myös lehtiartikkeleita.


title: Luontokuvauksen perusteet

text: Teos pohjautuu ositta Keskisuomalaisessa julkaistuun luontokuvausta käsittelevään Murtosaaren juttusarjaan. Kirja jakautuu aihepiirin mukaan neljään pääosaan: maisemakuvaus, lähikuvaus, lintukuvaus ja nisäkäskuvaus. Niitä ennen johdannossa käsitellään valokuvausta yleisemmin, ja lopussa kerrotaan kuvaamisen jälkeisistä toimenpiteistä. Kirjan päättää sanasto, jossa Murtosaari selvittää alan termejä.


title: Luontokuvauksen perusteet

text: William Velmala kiittää Tringa-lehdessä, että kirja "selvittää erinomaisen jäsennellysti luontokuvauksen perusteita". Hän uskoo että uutta tietoa ja vinkkejä siinä on myös pitemmälle ehtineille harrastajille. Digikuva-verkkosivustolla arvioidaan, että kokenut kuvaaja hyötyy näyttävistä kuvista.


title: Tango (Google)

text: Tango (aiemmin Project Tango) on Googlen kehittämä lisätyn todellisuuden alusta, joka pyrkii antamaan yhteensopiville Android-puhelimille kyvyn havainnoida ympäristöään kolmiulotteisesti. Tätä varten Tango-puhelimissa on aikaleimoja käyttävät gyro- ja kiihdytysensorit sekä normaalin kameran lisäksi syvyyskamera ja liikettä seuraava kamera. Google alkoi jaella ensimmäistä kehittäjäkäyttöön tarkoitettua Tango-puhelinta helmikuussa 2014. Ensimmäinen kuluttajakäyttöön tarkoitettu Tango-yhteensopiva puhelin on Lenovo Phab 2 Pro, jonka myynti alkoi marraskuussa 2016. Qualcomm on optimoinut Snapdragon 652- ja Snapdragon 820 -järjestelmäpiirit yhteensopiviksi Tangon kanssa, joten niillä varustetut laitteet voivat prosessoida sensoreilta ja kameroilta tulevaa dataa ilman erillisiä apusuorittimia. Tango-sovelluksille on varattu oma osastonsa Google Playsta.


title: Mies idästä

text: Mies idästä ("E poi lo chiamarano il magnifico / Man of the East") on vuonna 1972 ensi-iltansa saanut komediallinen lännenfilmi. Elokuvan on ohjannut Enzo Barboni (E.B. Clucher). Elokuvan pääosissa esiintyy Terence Hill, sekä suomalainen Yanti Somer (Kirsti Elina Somersalo).


title: Mies idästä

text: Elokuva kertoo Thomas (Terence Hill) -nimisestä brittiläissyntyisestä aristokraatista, joka isänsä, pahamaisen lainsuojattoman ”englantilaisen” kuoltua, saapuu tämän maatilalle. Lännessä Thomas kohtaa kolme isänsä vanhaa rikollistoveria, jotka saavat Thomasin isältä jääneestä kirjeestä tietää olevansa vastuussa pojan tekemisestä mieheksi. Thomas ihastuu ahneen karjatilallisen tyttäreen (Yanti Somer), joka on jo luvattu kaupungin kovimmalle revolverisankarille, Mortonille (Riccardo Pizzuti)."Mies idästä" sai Suomen ensi-iltansa 11. toukokuuta 1973. Elokuva oli vuoden neljänneksitoista katsotuin elokuva Suomen elokuvateattereissa 127 041 katsojalla.


title: Nashvillen kansainvälinen lentoasema

text: Nashvillen kansainvälinen lentoasema on (; IATA: BNA, ICAO: KBNA, FAA LID: BNA) on Tennesseen Nashvillessa sijaitseva lentoasema. Se on sekä siviili- että sotilaskäytössä. Asemaan kuuluu yhteensä neljä kiitotietä.


title: Nashvillen kansainvälinen lentoasema

text: Nykyisin (2015) sitä käyttää vuosittain noin 13,0 miljoonaa matkustajaa.


title: Nashvillen kansainvälinen lentoasema

text: Nashvillen lentoasema avattiin kesäkuussa 1937, jolloin se tunnettiin nimellä Berry Field. Siihen kuului aluksi vain yksi kiitotie (2L-20R). Alkuperäinen lentoasema rakennettiin osana New Dealiin kuulunutta Works Progress Administration (WPA) -työllistämisohjelmaa. Lentokentän nimi oli kunnianosoitus eversi Harry S. Berrylle, joka oli yksi WPA-ohjelmaa hoitaneista virkamiehistä.


title: Nashvillen kansainvälinen lentoasema

text: Nashvillen lentoasemaa laajennettiin huomattavasti vuonna 1961, jolloin siellä avattiin uusi matkustajaterminaali. Kaksi vuotta myöhemmin 2L-20R-kiitotietä pidennettiin reilulla 180 metrillä ja toisen kiitotien (13-31) rakennustyöt aloitettiin.


title: Hämeenkyrön lentokenttä

text: Hämeenkyrön lentokenttä sijaitsee Hämeenkyrön kunnassa Ulvaanharjulla, lähellä Ikaalisten rajaa. Kenttää käyttää ainakin Hämeenkyrön Lentokerho jokusen moottorikoneen voimin.


title: Hämeenkyrön lentokenttä

text: Kentällä on vain yksi 950 metriä pitkä kiitotie


title: JSON Web Token

text: JSON Web Token (lyhenne JWT) on JSON-pohjainen avoimen standardin (RCF 7519) menetelmä käyttöoikeustietueiden (Access Token) hallinnoimiseen eri ohjelmistojen välillä. Yleisin käyttökohde lienee esimerkiksi käyttäjän varmentaminen, eli onko käyttäjällä varmasti oikeus haluttuun kohteeseen. "JSON Web Tokenin" edut ovat sen keveydessä, siinä, että osa tarvittavasta datasta löytyy itse tietueesta (ei välttämättä tarvitse hakea esimerkiksi istunnon (käyttäjän) tietoja tietokannasta joka pyynnöllä) ja kyvyssä soveltua monelle ohjelmistoalustalle.


title: JSON Web Token

text: JSON Web Token itsessään on merkkijono, joka koostuu kolmesta osasta: otsikko (header), sisältö/väitteet (payload/claims) ja kolmantena salaisesta osasta, ja muusta sisällöstä (edellä mainitut) yhteensä muodostamasta tiivisteestä. Nämä tiedot erotetaan toisistaan pisteellä ja muutetaan base64-muotoon.


title: JSON Web Token

text: Pyyntöä tehtäessä palvelin varmentaa omalla salaisella avaimellaan (jolla käyttöoikeustietue myös alun perin luotiin) ja käyttöoikeustieteen muiden tietojen pohjalta, onko käyttöoikeustietue kunnollinen, eli voidaanko pyynnön katsoa olevan turvallinen.


title: JSON Web Token

text: Esimerkki JSON Web Tokenista, jonka salainen osa on codice_1 ja sisältönä codice_2 , sekä muutamia otsikkotietoja.


title: Windows 10 S

text: Windows 10 S on Microsoftin kehittämä käyttöjärjestelmä, joka on tarkoitettu lähinnä budjettiluokan laitteisiin. Sille voi ladata vain UWP-sovelluksia Microsoftin omasta sovelluskaupasta, joten sen sovellustarjonta on hyvin vähäinen. Windows 10 S on Microsoftin vastina yhdysvaltalaisissa oppilaitoksissa suosituiksi nousseissa Chromebook-kannettavissa käytetylle Chrome OS:lle. Windows 10 S:n oletusselaimena on Microsoftin oma Edge, jonka oletushakukoneena toimii Bing.


title: Brian Donlevy

text: Waldo Brian Donlevy (s. 9. helmikuuta 1901 – 6. huhtikuuta 1972) oli yhdysvaltalainen näyttelijä.


title: Brian Donlevy

text: Donlevy nähtiin valkokankaalla yli sadassa elokuvassa vuosina 1923-1969. Hänet nähtiin enimmäkseen keskisuurissa rooleissa noir- ja western-elokuvien rikollishahmoina. Hän oli parhaan miessivuosan Oscar-ehdokkaana elokuvasta "Erämaalinnakkeen sankarit" (1939), ja hänet nähtiin myös mm. elokuvissa "Salainen tehtävä" (1937), "Lasiavain" (1942), "Pyövelitkin kuolevat" (1943), "Kuoleman suudelma" (1947) ja "Häikäilemättömät" (1955).


title: Brian Donlevy

text: Hänet nähtiin myös televisiossa myöhemmällä urallaan, ja viimeisempien elokuvaroolien joukkoon kuuluu mm. pieni rooli elokuvassa "Five Golden Dragons" (1967). Hän menehtyi 71-vuotiaana huhtikuussa 1972, ja sai uraltaan tähden Hollywood Walk of Famelle.


title: Kapteeni uppoaa laivansa mukana

text: Kapteeni uppoaa laivansa mukana on periaate, jonka mukaan laivan upotessa aluksen päällikkö jää alukselle ja pelastautuu vasta kaikkein viimeisenä tai ei lainkaan. Periaate on tullut kuuluisaksi varsinkin vuoden 1912 "RMS Titanicin" uppoamisesta. Merenkulun turvallisuutta säätelevä kansainvälinen SOLAS-sopimus ei velvoita kapteenia jäämään viimeiseksi, mutta joidenkin maiden lainsäädäntö velvoittaa siihen. Suomen merilaki ei sisällä tällaista ehdotonta velvoitetta, sillä sen mukaan päällikkö saa merihädässä jättää aluksen, jos hänen henkensä on vakavassa vaarassa.


title: Kapteeni uppoaa laivansa mukana

text: Ajatus kapteenin velvollisuudesta jäädä henkensä uhalla uppoavalle alukselle yleistyi ilmeisesti vasta 1800-luvun puolivälissä. Kuuluisin periaatetta noudattaneista oli "Titanicin" päällikkö Edward Smith, joka laivan upotessa ei yrittänyt pelastaa omaa henkeään. Hänen kuolintapaansa ei varmuudella tiedetä, mutta hänen ruumistaan ei koskaan löydetty, joten hän lienee pysynyt laivassa loppuun asti. Vuonna 1915 upotetun matkustaja-alus RMS "Lusitanian" päällikkö William Thomas Turner taas joutui arvostelun kohteeksi henkiinjäämisensä vuoksi, vaikka hän oli pysytellyt aluksella, kunnes se kirjaimellisesti upposi hänen jalkojensa alta.


title: Kapteeni uppoaa laivansa mukana

text: Vielä nykyaikanakin päällikön pakeneminen uppoavalta laivalta matkustajien ollessa yhä kyydissä herättää usein paheksuntaa, esimerkiksi kreikkalaisen risteilyalus M/S "Oceanoksen" upotessa vuonna 1991 ja italialaisen "Costa Concordian" onnettomuudessa vuonna 2012. "Costa Concordian" päällikkö Francesco Schettino tuomittiin myöhemmin aluksen hylkäämisestä vankeuteen, ja myös "Oceanoksen" päällikkö Giánnis Avranás todettiin syylliseksi laiminlyöntiin.


title: Hornanmarssi

text: Hornanmarssi ("March or Die") on vuonna 1977 valmistunut elokuva. Elokuvan on ohjannut Dick Richards. Pääosa näyttelijöinä elokuvassa ovat mm. Gene Hackman ja Terence Hill.


title: Hornanmarssi

text: Ensimmäisen maailmansodan loppuvaiheessa Maj. Fosterin (Gene Hackman) johtama legioona on määrätty suojelemaan Marneaun (Max von Sydow) johtamaa arkeologisen retkikunnan kaivauksia pahamaineista El Krimiä (Ian Holm) vastaan. Legioonaan on vastikään liittynyt mukaan poliiseja pidätystä karussa oleva varas Marco Segrain (Terence Hill).


title: Hornanmarssi

text: Elokuvaa on kuvattu mm. USA:ssa, Marokossa, Pohjois-Afrikassa ja Saharan autiomaassa."Hornanmarssi" sai Suomen ensi-iltansa 18. marraskuuta 1977. Elokuva sai Suomen elokuvateattereissa katsojia 40 175.


title: Thomas Fuller

text: Thomas Fuller (1608 – 16. elokuuta 1661) oli englantilainen saarnaaja ja historioitsija."A Pisgah-Sight of Palestine" - Galleria


title: Watts (Los Angeles)

text: Watts on kaupunginosa Los Angelesissa Kaliforniassa ja osa South Los Angelesia. Sen vuonna 2008 laskettu väkiluku oli 41 028. Watts on tunnettu Watts Towers -maamerkistä ja vuoden 1965 mellakoista.


title: Watts (Los Angeles)

text: Wattsin osa-alueet ovat Imperial Courts, Jordan Downs ja Nickerson Gardens. Asuntokannasta suurin osa on vuokra-asuntoja.


title: Watts (Los Angeles)

text: Wattsin väestön keskimääräinen ikä on 21 vuotta. Suurin osa alueen väestöstä on latinoja ja toiseksi suurimman etnisen ryhmän muodostavat afroamerikkalaiset.


title: Watts (Los Angeles)

text: 1960-luvulta lähtien Wattsissa on ilmennyt paljon jengiväkivaltaa. Viime vuosina rikollisuus on kuitenkin vähentynyt merkittävästi.


title: Watts (Los Angeles)

text: Watts oli ennen itsenäinen kaupunki, mutta se liitettiin Los Angelesiin vuonna 1926.


title: Kagan

text: Kagan tarkoittaa seuraavia:


title: Kaga (täsmennyssivu)

text: Kaga tarkoittaa seuraavia:


title: Watts

text: Watts voi tarkoittaa seuraavia:


title: Wintonotitan

text: Wintonotitan on sukupuuttoon kuollut sauropodeihin kuulunut dinosaurussuku. Se tunnetaan Australiasta varhaisliitukauden (myöhäisen Albia-vaiheen) Wintonin kerrostumista.


title: Wintonotitan

text: "Wintonotitan" löydettiin ensimmäisen kerran vuonna 1974. Sen nimesi Scott Hocknull.


title: Wintonotitan

text: "Wintonotitanin" on arvioitu olleen noin 15-17 metriä pitkä ja se painoi noin 10-15 tonnia.


title: Wintonotitan

text: "Wintonotitanin" elinympäristö oli suuri. "Wintonotitanit" elivät mutkittelevien jokien, makean veden altaiden, järvien ja rannikoiden läheisyydessä.


title: Wintonotitan

text: Tämän sauropodin valtava koko, sekä kallon ja hampaiden muodot viittaavat siihen että "Wintonotitanit" saattoivat olla kasvinsyöjiä. Ruokavaliosta ei ole kuitenkaan suoria todisteita.


title: Wintonotitan

text: "Wintonotitanin" elinalueen syötäviin kasveihin kuului muun muassa araukaiset havupuut.


title: Wintonotitan

text: Ensimmäisen kerran "Wintonotitanin" fossiili löydettiin vuonna 1974. Fossiilin löytäjä Keith Watts lahjoitti materiaalin Queenslandin museolle. Saman lajin fossiileita löydettiin vuosina 2004 ja 2006 Elderslie-asemalta, noin 60 km Wintonista luoteeseen.


title: Robert Kagan

text: Robert Kagan (s. 26. syyskuuta 1958 Ateena, Kreikka) on yhdysvaltalainen historioitsija, kolumnisti, kirjailija ja politiikan taustavaikuttaja. Hän on toiminut muun muassa Hillary Clintonin avustajana.


title: Robert Kagan

text: Kagan oli republikaanisen puolueen jäsen ja muun muassa Irakin sodan kannattaja, mutta hän erosi puolueesta, kun Donald Trump valittiin puolueen presidenttiehdokkaaksi. Hän on sittemmin luonnehtinut itseään liberaaliksi internationalistiksi. Kaganin puoliso on Victoria Nuland, joka oli Barack Obaman apulaisulkoministeri.


title: Robert Kagan

text: Ennen Irakin sotaa ilmestyneessä kirjassaan "Paratiisin vartijat" (2003) Kagan määrittelee amerikkalaisten olevan Marsista, eurooppalaisten Venuksesta, mutta marsilaisten takaavan Venuksen rauhan.


title: Isisfordia

text: Isisfordia on liitukauden keskivaiheilla elänyt ja sukupuuttoon kuollut krokotiilimaisten arkosaurien suku, joka oli läheistä sukua nykyisille krokotiilieläimille. Sen fossiileja löydettiin 1990-luvun puolivälissä Wintonin muodostumasta Australian Isisfordista. Eläimestä löytyi suurin osa, lukuun ottamatta kallon etu-osaa. Myöhemmällä tutkimusmatkalla paleontologit löysivät samalta alueelta täydellisen kallon, joka poikkesi alkuperäisestä näytteestä vain kokonsa puolesta.


title: Isisfordia

text: "Isisdordia" oli arviolta noin 1,1 metrin pituinen.


title: OnePlus 5

text: OnePlus 5 on OnePlusin valmistama älypuhelin, joka on OnePlus 3T:n seuraaja.


title: OnePlus 5

text: OnePlus vahvisti 5. toukokuuta 2017 OnePlus 3T:n seuraajan nimen olevan OnePlus 5 ja ilmoitti sen ilmestyvän kesällä. OnePlus ei käyttänyt nimeä OnePlus 4, koska numeroa neljä pidetään Aasiassa yleisesti onnettomuuden lukuna. OnePlus lopetti OnePlus 5:n edeltäjän myynnin omassa verkkokaupassaan 1. kesäkuuta. OnePlus 5:n julkistustilaisuus alkoi 20. kesäkuuta 2017 kello 19.00 Suomen aikaa. Suomessa Elisalla on yksinoikeus OnePlus 5:n myyntiin kahden tämän edeltäjän tavoin. OnePlus 5:n myynti alkoi Suomessa 21. kesäkuuta kello 17.00 Elisan Helsingissä, Turussa, Tampereella ja Oulussa sijaitsevissa pop up -myymälöissä. Muualla maailmalla sitä alettiin myydä heti julkaisun jälkeen Tukholmassa, Amsterdamissa, Berliinissä, Pariisissa, Lontoossa ja New Yorkissa.


title: OnePlus 5

text: OnePlus 5 -puhelimessa on 5,5 tuuman AMOLED-näyttö, jonka tarkkuus on 1 920×1 080 pikseliä. Puhelimen takakuori on anodisoitua alumiinia. OnePlus 5:ssä on 16 megapikselin etukamera ja takana kaksoiskamera. OnePlus 5 -puhelimesta on saatavilla pienemmällä 64 gigatavun tallennustilalla ja kuuden gigatavun RAM-muistilla varustettu harmaa malli sekä suuremmalla 128 gigatavun tallennustilalla ja kahdeksan gigatavun RAM-muistilla varustettu musta malli. Sen järjestelmäpiiri on kahdeksanytiminen Qualcomm Snapdragon 835. OnePlus 5:n käyttöjärjestelmä on puhtaasta Androidista hieman kustomoitu OxygenOS, joka pohjautui puhelimen julkaisun aikaan Androidin Nougat-versioon. Puhelimessa on alalaidassa 3,5 millimetrin kuulokeliitäntä ja USB-C-paikka, jonka kautta puhelin ladataan. USB-C-liitäntää voi käyttää myös tiedonsiirtoon ja USB-kuulokkeiden käyttämiseen. OnePlus 5 -puhelimen voi ladata valmistajan omalla Dash Charge -pikalataustekniikalla. Puhelimen kiinteän akun kapasiteetti on 3 300 milliampeerituntia.


title: Pyhän Markuksen kirjasto

text: Pyhän Markuksen kirjasto () on Venetsiassa Pyhän Markuksen torin laidalla oleva yleinen kirjasto. Kirjaston suunnitteli Jacopo Sansovino, ja sen rakentaminen aloitettiin vuonna 1537.


title: Pyhän Markuksen kirjasto

text: Mika Waltari kävi kirjastossa vuonna 1952 suunnitellessaan romaania "Johannes Angelos". Kirjastossa hän tutki Nicolò Barbaron alkuperäistä päiväkirjaa vuodelta 1453 sekä teoksesta vuonna 1829 tehtyä kopiota. Päiväkirjan marginaalissa olleessa lisähuomautuksessa luki ”"Angelo Zacaria, kreikkalainen kavaltaja turkkilaisille"”. Tästä merkinnästä syntyi romaanin päähenkilö Johannes Angelos.


title: Mauritz Waenerberg

text: Mauritz Agathon Waenerberg (29. heinäkuuta 1849 Porvoo – 10. joulukuuta 1917 Helsinki) oli suomalainen voimistelunopettaja ja palovakuutusyhtiön johtaja.


title: Mauritz Waenerberg

text: Waenerbergin vanhemmat olivat teologian tohtori, esittelijäsihteeri Gabriel Mauritz Waenerberg ja Agata Sofia Aschan. Hän pääsi ylioppilaaksi 1865 Helsingin normaalikoulusta ja valmistui Helsingin yliopistosta filosofian kandidaatiksi 1872 ja maisteriksi 1873.


title: Mauritz Waenerberg

text: Waenerberg oli Helsingin ruotsalaisen normaalilyseon voimistelun opettajana 1876–1894 ja toimi Kaupunkien yleisen paloapuyhtiön toimitusjohtajana vuodesta 1885 alkaen. Waenerberg perusti yhdessä Uudenkaarlepyyn opettajaseminaarin voimistelun lehtori Gustaf Hedströmin (1852–1923) kanssa vuonna 1875 Suomen ensimmäisen miesten voimisteluseuran "Turnföreningen i Helsingfors", vuodesta 1882 Helsingfors Gymnastikklubb ja oli seuran puheenjohtajana kuolemaansa saakka 1917.


title: Mauritz Waenerberg

text: Waenerberg oli naimisissa vuodesta 1873 Julia Rosaura Möllerin (1852–1919) kanssa. Waenerbergin veli oli taidemaalari ja opettaja Thorsten Waenerberg.


title: Wintonin muodostuma

text: Wintonin muodostuma on liitukautinen stratigrafinen muodostuma, joka sijaitsee Australian Queenslandissa. Se koostuu 103–93,9 miljoonaa vuotta vanhasta hiekka- ja silttikivestä sekä argilliittistä. Muodostumasta on paljastunut merkittävää selkärankaiseläimistöä, esimerkiksi dinosaurukset "Australovenator", "Diamantinasaurus" ja "Savannasaurus"


title: Peugeot Quasar

text: Peugeot Quasar on Peugeot’n ensimmäinen konseptiauto, joka esiteltiin Pariisin autonäyttelyssä 1984. Sen nimi tulee kvasaaria tarkoittavasta sanasta. Nykyisin auto on näytteillä Peugeot’n omassa Peugeot Adventure Sochaux -museossa.


title: Logan Paul

text:
Logan Alexander Paul (s. 1. huhtikuuta 1995) on yhdysvaltalainen Internet-videoiden tekijä ja näyttelijä. Hän tuli kuuluisaksi Vine-videopalvelussa. Myöhemmin hän aloitti YouTube-videoiden tekemisen ja Twitch-streamaamisen. Hänen YouTube-kanaviensa nimet ovat Logan Paul Vlogs ja TheOfficialLoganPaul. Elokuussa 2017 hänen kanavillaan oli yhteensä jo yli 13,5 miljoonaa tilaajaa.
Logan seurustelee näyttelijätär Chloe Bennetin kanssa.


title: Logan Paul

text: Vuonna 2014 Paul keskeytti opintonsa Ohion yliopistossa ja muutti Los Angelesiin. Hänellä oli Vine-palvelussa 9,4 miljoonaa seuraajaa, ja hän ansaitsi tekemillään videoilla satoja tuhansia dollareita. Palvelu suljettiin vuoden 2017 alkupuolella.


title: Logan Paul

text: Paul on näytellyt muun muassa elokuvassa Chainsaw ja pääosaa YouTube Red -palvelussa julkaistussa elokuvassa "The Thinning". Hän on myös ollut pienemmissä rooleissa televisiosarjoissa "" sekä "Weird Loners". Huhtikuussa 2017 Paul sai roolin vuoden 1983 "Valley Girl" -elokuvan uudelleenfilmatisoinnista. Logan esiintyi myös pienessä roolissa Baywatch elokuvassa.


title: Logan Paul

text: Myös Loganin veli Jake Paul on Internet-persoona ja näyttelijä.


title: Logan Paul

text: Logan ilmoitti jäävänsä tauolle vuoden 2018 alussa johtuen kohustaan jonka hän sai aikaan julkaistettuaan videon Japanin Aokigahara -metsästä. Videossa näkyi kuollut henkilö, jota Logan kuvasi ja jota kohtaan hän käyttäytyi epäasiallisesti. Viikkoa myöhemmin YouTube erotti rangaistukseksi Loganin YouTube-sisällöntuottajille mainoksia myyvästä Google Preferred-ohjelmasta, hyllytti hänen oman ohjelmansa, sekä leikkasi hänet pois Foursome-komediasarjan uudelta kaudelta. Logan itse kuitenkin sanoo, ettei ollut alun perinkään mukana Foursomessa. Palattuaan kuukauden kestäneeltä tauoltaan Logan joutui jälleen hyvin pian kohun kohteeksi, kun hän käytti vlogissaan sähkölamautinta kuolleisiin rottiin sekä ilmoitti Twitterissä syövänsä pyykinpesuainetabletteja. Kohu johti Loganin YouTuben langettamaan mainoskieltoon, eli siihen että hän ei voi enää saada minkäänlaisia tuloja omista videoistaan.


title: Ompelijatar

text: Ompelijatar voi tarkoittaa:


title: Broxbournen rautatieasema

text: Broxbournen rautatieasema on rautatieasema Broxbournen kaupungissa Hertfordshiressä. Se sijaitsee West Anglian pääradalla. Asemalle liikennöi Abellio Greater Anglia.


title: Broxbournen rautatieasema

text: Asema avattiin 15. syyskuuta 1840 nimellä Broxbourne and Hoddesdon, joka lyheni jossakin vaiheessa nykyiseen muotoonsa. Sitä käytti noin 1,7 miljoonaa matkustajaa kaudella 2014–2015.


title: Cheshuntin rautatieasema

text: Cheshuntin rautatieasema on rautatieasema Cheshuntin kaupungissa Hertfordshiressä. Se sijaitsee West Anglian pääradalla. Asemalle liikennöi Abellio Greater Anglia. Lisäksi Cheshunt on London Overgroundin Lea Valley Linesin pääteasema.


title: Cheshuntin rautatieasema

text: Alkuperäinen Cheshuntin asema sijaitsi 135 metriä nykyisestä asemasta etelään. Se avattiin 31. toukokuuta 1846 ja suljettiin 1. lokakuuta 1891, jolloin sen korvasi nykyinen asema. Asemaa käytti noin 2,14 miljoonaa matkustajaa kaudella 2014–2015.


title: The Colonel’s Bequest

text: The Colonel’s Bequest on Sierra On-Linen julkaisema seikkailupeli. Peli on julkaistu vuonna Amigalle, Atari ST:lle ja MS-DOS:lle.


title: The Colonel’s Bequest

text: Peli on "Laura Bow" -pelisarjan ensimmäinen osa, jonka toinen osa on "The Dagger of Amon Ra".


title: The Colonel’s Bequest

text: Peli on dekkaritarina Agatha Christien kirjojen tapaan.


title: Mystery House

text: Mystery House (myös nimellä Hi-Res Adventure #1: Mystery House) on Roberta Williamsin käsikirjoittama seikkailupeli, joka on julkaistu vuonna Apple II:lle. Pelin on julkaissut On-Line Systems, josta myöhemmin tuli Sierra On-Line Systems.


title: Mystery House

text: Williams sai inspiraation pelin kehittämiseen jäätyään "koukkuun" "Colossal Cave Adventure" -peliin.


title: Mystery House

text: Peli on musta-valkoista grafiikkaa sisältävä interaktiivinen fiktio, jossa pelaaja käyttää tekstipohjaista "komentoparseria", jolla annetaan yksinkertaisia käskyjä. Peli sijoittuu nimensä mukaisesti taloon, jossa pelaajan tehtävä on selvittää vieraita murhaava henkilö dekkarin tapaan.


title: Mystery House

text: Peli on yksi ensimmäisiä graafisia seikkailupelejä ja se oli aikanaan myyntimenestys myyden kymmeniä tuhansia kappaleita.


title: Hidropark

text: Hidropark () on Ukrainassa Kiovassa sijaitseva ulkoilualue. Alue sijaitsee keskellä Kiovaa Dneprjoen varrella kahdella saarella. Alueella on useita uimarantoja, ja tarjolla on muun muassa ulkoilmakuntosali ja veneen vuokrausta. Siellä on myös ravintoloita ja kahviloita. Hidroparkissa on metroasema.


title: Hidropark

text: Hidropark avattiin vuonna 1968 viihdepaikkana, joka tarjosi vesiurheilua ja virkistystoimintaa.


title: Sonoman Grand Prix 2004

text: Sonoman Grand Prix 2004 oli American Le Mans Series -kauden 2004 neljäs osakilpailu, joka ajettiin 18. heinäkuuta Sonoma Racewayn moottoriradalla Kaliforniassa Yhdysvalloissa.


title: Sonoman Grand Prix 2004

text: Kilpailun voitti Audilla ajaneet Marco Werner ja Jyrki Järvilehto.


title: Maanosaliittojen cupin 2017 kokoonpanot

text: Tämä sivu esittelee vuoden 2017 Maanosaliittojen cupin osallistujajoukkueiden kokoonpanot. Joukkueiden kapteenit on merkitty (c)-merkillä.


title: Maanosaliittojen cupin 2017 kokoonpanot

text: Turnauksessa mukana olevien joukkueiden tuli nimetä 23 pelaajan kokoonpano, joista kolme (3) olivat maalivahteja. Loukkaantumisten sattuessa joukkueilla on mahdollisuus korvata pelaaja 24 tuntia ennen ensimmäisen pelin alkua.


title: Maanosaliittojen cupin 2017 kokoonpanot

text:
8. kesäkuuta 2017 nimetty 23 pelaajan lopullinen kokoonpano.
8. kesäkuuta 2017 nimetty 23 pelaajan lopullinen kokoonpano.
8. kesäkuuta 2017 nimetty 23 pelaajan lopullinen kokoonpano.


title: Maanosaliittojen cupin 2017 kokoonpanot

text: 8. kesäkuuta 2017 nimetty 23 pelaajan lopullinen kokoonpano.


title: Sonoman Grand Prix 2005

text: Sonoman Grand Prix 2005 oli American Le Mans Series -kauden 2005 viides osakilpailu, joka ajettiin 17. heinäkuuta Sonoma Racewayn moottoriradalla Kaliforniassa Yhdysvalloissa.


title: Sonoman Grand Prix 2005

text: Kilpailun voitti Audilla ajaneet Frank Biela ja Emanuele Pirro.


title: Sonoman Grand Prix 2003

text: Sonoman Grand Prix 2003 oli American Le Mans Series -kauden 2003 kolmas osakilpailu, joka ajettiin 27. heinäkuuta Sonoma Racewayn moottoriradalla Kaliforniassa Yhdysvalloissa.


title: Sonoman Grand Prix 2003

text: Kilpailun voitti MG-Lolalla ajaneet Butch Leitzinger ja James Weaver.


title: Sonoman Grand Prix 2002

text: Sonoman Grand Prix 2002 oli American Le Mans Series -kauden 2002 toinen osakilpailu, joka ajettiin 19. toukokuuta Sonoma Racewayn moottoriradalla Kaliforniassa Yhdysvalloissa.


title: Sonoman Grand Prix 2002

text: Kilpailun voitti Panozilla ajaneet David Brabham ja Jan Magnussen.


title: Sonoman Grand Prix 2001

text: Sonoman Grand Prix 2001 oli American Le Mans Series -kauden 2001 viides osakilpailu, joka ajettiin 22. heinäkuuta Sonoma Racewayn moottoriradalla Kaliforniassa Yhdysvalloissa.


title: Sonoman Grand Prix 2001

text: Kilpailun voitti Audilla ajaneet Rinaldo Capello ja Tom Kristensen.


title: Pähkinärinteen kirjasto

text: Pähkinärinteen kirjasto on osa pääkaupunkiseudun HelMet-kirjastoverkkoa ja yksi Vantaan kaupungin kirjastoverkon kymmenestä toimipisteestä. Kirjasto oli suljettuna sisäilmaongelmien takia kesäkuusta 2015 tammikuuhun 2018.


title: Pähkinärinteen kirjasto

text: Kirjasto sijaitsee Pähkinärinteen eteläosassa, noin kilometrin päässä Pähkinärinteen pohjoisemmasta ostoskeskuksesta. Samassa rakennuksessa toimii Pähkinärinteen neuvola ja hammashoitola. Samalla tontilla sijaitsee myös Pähkinärinteen koulu.


title: Sonoman Grand Prix 2000

text: Sonoman Grand Prix 2000 oli American Le Mans Series -kauden 2000 viides osakilpailu, joka ajettiin 23. heinäkuuta Sonoma Racewayn moottoriradalla Kaliforniassa Yhdysvalloissa.


title: Sonoman Grand Prix 2000

text: Kilpailun voitti Audilla ajaneet Rinaldo Capello ja Allan McNish.


title: Sonoman Grand Prix 1999

text: Sonoman Grand Prix 1999 oli American Le Mans Series -kauden 1999 neljäs osakilpailu, joka ajettiin 25. heinäkuuta Sonoma Racewayn moottoriradalla Kaliforniassa Yhdysvalloissa.


title: Sonoman Grand Prix 1999

text: Kilpailun voitti BMWllä ajaneet Jyrki Järvilehto ja Steve Soper.


title: Jukolan viesti 2016

text: Jukolan viesti 2016 eli Lappee-Jukola kisattiin Lappeenrannan Raipossa 18.–19. kesäkuuta 2016. Kilpailuun osallistui 17497 suunnistajaa 25:stä eri maasta, muun muassa Kiinasta, Israelista ja Yhdysvalloista. Kilpailua häiritsi myrsky, joka kesti lähes koko tapahtuman ajan. Sateen vuoksi autot juuttuivat mutaiseen peltoon, minkä vuoksi jouduttiin järjestämään tienvarsipysäköintiä. Sääolojen seurauksena Jukolan viesti tuotti suuret tappiot järjestäjäseuralle. Viestin voitti tamperelaisseura Koovee. Tapahtuman yhteydessä kilpailtiin myös naisten Venlojen viesti, jonka voitti norjalainen Halden SK.


title: Wolfenstein: The Old Blood

text: Wolfenstein: The Old Blood on MachineGamesin kehittämä ensimmäisen persoonan ammuntapeli, jonka Bethesda Softworks on julkaissut vuonna .


title: Wolfenstein: The Old Blood

text: Peli on itsenäinen esiosa "" -pelille.


title: Wolfenstein: The Old Blood

text: Pelaaja on antanut pelille 8/10 arvostelussaan.


title: Mikael Antipoff

text: Mikael Antipoff (, oikea nimi mahd. Antipin; 1830 – ?) oli Helsingissä vaikuttanut venäläissyntyinen liikemies, joka tunnettiin Punavuoren kaupunginosassa omistamistaan pahamaineisista vuokrataloista eli niin sanotuista Antipoffin vuokrakasarmeista.


title: Mikael Antipoff

text: Antipoff oli syntyjään kruununtalonpoika Jaroslavlin kuvernementin Berljukovon pitäjän Nikola-Boin kylästä. Suomessa hän toimi kirjanpitäjänä ja elintarvikekauppiaana. Asetuttuaan vuonna 1861 Helsinkiin hän ryhtyi kiinteistökeinottelijaksi. Antipoff hyödynsi Helsinkiä vaivannutta asuntopulaa rakennuttammalla mahdollisimman halvalla vuokrataloja, joiden asunnot olivat kurjia, epähygieenisiä ja vailla kaikkia mukavuuksia. Enimmillään hän omisti Helsingissä kuusi vuokrakasarmia. Epävarman tiedon mukaan Antipoff meni vararikkoon vuonna 1912.


title: Mikael Antipoff

text: Antipoffin vuokrakasarmeista suurin ja kuuluisin oli 1860-luvun lopulla valmistunut Uudenmaankatu 34–36, joka tunnettiin myös lempinimillä Suuri Bastilji ja Ryysyhotelli. Antinpoffin henkilökohtaisesti suunnittelemassa nelikerroksisessa vuokratalossa oli 115 yhden huoneen asuntoa, minkä lisäksi myös kellarit ja liiterit vuokrattiin asunnoiksi. Asukkaita talossa laskettiin olleen keskimäärin vähintään kuusi huonetta kohden. Antipoffin vuokrakasarmi oli jatkuvasti Helsingin lehdistön hampaissa siivottomuutensa, levottoman elämänsä ja lukuisten salakapakoittensa vuoksi, minkä lisäksi Antipoff peri asukkailta korkeita vuokria. Hän omisti talon yhdessä veljensä Vasilin kanssa, mutta tämän kuoltua vuonna 1888 hän väitti omistaneensa sen yksin. Perintöriidan päätteeksi Uudenmaankatu 34 siirtyi hänen veljenpojalleen Nikolai Antipinille. Toinen Antipoffin tunnettu vuokrakasarmi oli Pursimiehenkatu 3:ssa, jonka tontin hän oli ostanut 1872. Viimeisen vuokrakasarminsa hän rakennutti vuonna 1878 Pursimiehenkatu 21:een. Helsingin kaupunki lunasti lopulta Antipoffin talot ja purki ne. Suuri Bastilji purettiin 1890-luvun alussa.


title: Pertti Hakonen

text: Pertti Juhani Hakonen (s. ) on suomalainen matalien lämpötilojen tutkija, Aalto-yliopiston perustieteiden korkeakoulun O. V. Lounasmaa -kylmälaboratorion professori ja nanofysiikan tutkimusryhmän johtaja.


title: Pertti Hakonen

text: Hakosen väitöskirja "NMR, textures, and vortex structures in rotating He superfluids" oli teknillisen fysiikan alalta (TKK, 1985). Väitöskirjatyötä ohjasi professori Matti Krusius.


title: Pertti Hakonen

text: Hän on ollut Suomalaisen Tiedeakatemian jäsen vuodesta 2001 ja Academia Europæan jäsen vuodesta 2002.


title: Edvard Valentin Emeleus

text: Edvard Valentin Emeleus (21. toukokuuta 1857 Raahe – 9. kesäkuuta 1917 Helsinki) oli suomalainen filosofian maisteri ja vuonna 1907 perustetun Suomen Yleisen Työnantajaliiton (vuodesta 1918 Suomen Työnantajain Keskusliitto) ensimmäinen asiamies.


title: Edvard Valentin Emeleus

text: Emeleuksen vanhemmat olivat Raahen ala-alkeiskoulun rehtori, Munsalan kirkkoherra, rovasti Nils Gustaf Emeleus (1824–1892) ja Hilda Augusta Wilhelmina Möller. Hän pääsi ylioppilaaksi 1876 Oulun ruotsalaisesta lyseosta ja valmistui 1881 filosofian kandidaatiksi Helsingin yliopistosta.


title: Edvard Valentin Emeleus

text: Emeleus oli aluksi matematiikan ja fysiikan opettajana Viipurissa 1881–1885, Kuopiossa 1885–1886 sekä Tampereella 1886–1895. Hän siirtyi sitten pankkialalle ja toimi Kansallis-Osake-Pankin haarakonttorin johtajana Kuopiossa ja Tampereella 1895–1906. Hän oli vuonna 1907 perustetun Suomen Yleisen Työnantajaliiton asiamiehenä 1907-1917.


title: Edvard Valentin Emeleus

text: Emeleus perusti Viipurissa asuessaan vuonna 1885 yhdessä lennätinpäällikkö F. V. Jalanderin kanssa Wiipurin Sanomat-lehden paikallisten nuorsuomalaisten äänenkannattajaksi. Hän oli lehden päätoimittajana 1885–1886. Vuosina 1893–1896 vakuutusmatematiikasta kiinnostunut Emeleus julkaisi Sampo-nimistä Suomen ensimmäistä vakuutusalan lehteä toimiessaan samalla Suomi-yhtiön asiamiehenä. Emeleus oli Tampereella 1890-luvun alussa mukana Tampereen työväenyhdistyksen toiminnassa kun yhdistys oli vielä wrightiläisen työväenliikkeen kannalla. Suomen Yleisen Työnantajaliiton asiamiehenä toimiessaan Emeleus toimitti vuonna 1907 perustettua Työnantaja-Arbetsgifvaren-lehteä. Hänen asiamieskaudellaan työnantajat perustivat Ruotsista saadun esikuvan mukaan vuonna 1910 Suomen Työnantajain Keskinäisen Lakkovakuutusyhtiön jonka tarkoitus oli maksaa lakon sattuessa korvauksia vakuutuksen ottaneille jäsenyrityksille. Työnantajien kiinnostus lakkovakuutuksiin jäi kuitenkin vähäiseksi ja yhtiö purettiin 1931. Emeleus oli myös Tampereen kaupunginvaltuuston jäsenenä 1888–1894 ja 1900–1906 toimien valtuuston puheenjohtajana 1901–1902. Kuopion kaupungin rahatoimikamarin jäsenenä hän oli 1897-1898 ja Kuopion kaupunginvaltuuston jäsenenä 1898.


title: Edvard Valentin Emeleus

text: Emeleus kuoli sydänkohtaukseen kesäkuun alussa 1917 ollessaan lähdössä työmatkalle Tampereelle.


title: Edvard Valentin Emeleus

text: Emeleus oli naimisissa vuodesta 1890 Olga Rissasen kanssa.


title: Porsche Supercup -kausi 2006

text: Porsche Supercup -kausi 2006 oli Porsche Supercup -sarjan 14. kausi. Kauden kilpailut ajettiin Formula 1 -kauden 2006 -kilpailuviikonloppujen yhteydessä.


title: Kemco

text: Kemco Corporation () on japanilainen videopelien kehittäjä. Yritys on usein tunnettu nimellä KEMCO (lyhenne nimestä Kotobuki Engineering & Manufacturing Co., Ltd) sekä aiemmin nimellä Kotobuki System Co (vuoteen 2004 asti).


title: Adagh

text: Adagh on malilaisen Tamikrest-yhtyeen esikoisalbumi, joka julkaistiin vuonna 2010.


title: Adagh

text: Kaikki kappaleet Ousmane Ag Mossa.


title: Luettelo Kemcon videopeleistä

text: Tämä on luettelo Kemcon videopeleistä.


title: Porsche Supercup -kausi 2005

text: Porsche Supercup -kausi 2005 oli Porsche Supercup -sarjan 13. kausi. Kauden kilpailut ajettiin Formula 1 -kauden 2005 -kilpailuviikonloppujen yhteydessä.


title: Porsche Supercup -kausi 2004

text: Porsche Supercup -kausi 2004 oli Porsche Supercup -sarjan 12. kausi. Kauden kilpailut ajettiin Formula 1 -kauden 2004 -kilpailuviikonloppujen yhteydessä.


title: David Nivenin filmografia

text: Tämä on luettelo David Nivenin filmografiasta.


title: Batman: The Movie (videopeli)

text: Batman (myös nimellä Batman: The Movie) on vuonna julkaistu toimintapeli. Peli on lisenssipeli saman vuoden Batman-elokuvasta.


title: Batman: The Movie (videopeli)

text: Pelin on kehittänyt Ocean Software ja se on julkaistu Amigalle, Amstrad CPC:lle, Atari ST:lle, Commodore 64:lle, DOS:lle, MSX:lle sekä ZX Spectrumille.


title: Piikkejä paratiisissa

text: Piikkejä paratiisissa (engl. "800 Words") on australialais-uusiseelantilainen draamakomediasarja, jota alettiin esittää vuonna 2015 Australiassa Seven Network -kanavalla ja Uudessa-Seelannissa TV One -kanavalla (nyk. TVNZ 1). Toinen kausi alkoi vuonna 2016. Sarjasta on tulossa myös kolmas kausi.


title: Piikkejä paratiisissa

text: Suomessa Yle TV1 alkoi esittää sarjan kahta ensimmäistä tuotantokautta nimellä "Piikkejä paratiisissa" kesäkuussa 2017.


title: Piikkejä paratiisissa

text: Seven Network ilmoitti tulevasta sarjasta ensimmäisen kerran 29. lokakuuta 2014. Tuotantoyhtiö South Pacific Picturesin johtaja Kelly Martin sanoi: "Seven Network rakastui käsikirjoitukseen heti alusta lähtien, ja olemme innoissamme, että tämä projekti on käynnissä. Se mahdollistaa Etelä-Tyynenmeren upeille maisemille näkyvyyttä, ja avaa mahtavia mahdollisuuksia paikallisille näyttelijöille ja tekijöille." Sevenin ohjelmapäällikkö Tim Ross totesi: "Jos ajattelet, että tämä sarja on hieman samanlainen tunnelmaltaan kuin "Packed to the Rafters", olet todellakin oikeassa - ja se on mielestämme hyvä juttu."


title: Piikkejä paratiisissa

text: Vuoden 2015 alussa julkistettiin sarjan näytteijät. Erik Thomsonin kerrottiin näyttelevän sarjan leskeksi jäänyttä isää, jonka teini-ikäisten lasten rooleissa nähdään Melina Vidler ja Benson Jack Anthony. Melina Vidler ja Benson Jack Anthony kertoivat News.comin haastattelussa, että kolmikon välillä oli heti alusta lähtien vahva keskinäinen kemia. Erityisen vahva yhteys syntyi Vidlerin ja Anthonyn välille, ja siksi sisarusten näytteleminen sujuikin luontevasti. "Erik on minulle kuin isoveli, ja Benson minulle kuin pikkuveli." Vidler kommentoi. Näyttelijät kertovat jakavansa samanlaisen huumorintajun ja viettävätkin paljon aikaa yhdessä myös arkielämässä.


title: Piikkejä paratiisissa

text: Sarjan ensimmäisen kauden kuvaaminen alkoi Uudessa-Seelannissa 2. maaliskuuta 2015.


title: Piikkejä paratiisissa

text: Vuoden 2016 Logie-palkintogaalassa Erik Thomson palkittiin vuoden parhaana miesnäyttelijänä ja Melina Vidler vuoden parhaana uutena kykynä. "Piikkejä paratiisissa" oli Logie-gaalassa vuosina 2016 sekä 2017 ehdokkaana vuoden parhaaksi draamasarjaksi.


title: Piikkejä paratiisissa

text: Sarjan pääosassa on keski-ikäinen, juuri leskeksi jäänyt australialaismies George Turner (Erik Thomson), joka vaimonsa kuoleman jälkeen saa päähänpiston muuttaa vastahakoisten teini-ikäisten lastensa, Shayn (Melina Vidler) ja Arlon (Benson Jack Anthony) kanssa Uuteen-Seelantiin Weld-nimiseen pikkukylään. Tässä pikkukylässä ei katsota uusia tulokkaita kovin hyvällä silmällä. George ostaa perheelleen unelmatalon huippumaisemalla, mutta talo paljastuukin paikan päällä erittäin huonokuntoiseksi. Sarjan alkuperäinen nimi "800 Words" viittaa Georgen suosittuun tasan 800 sanan pituiseen kolumniin, jota hän kirjoittaa australialaiseen lehteen. Vaikka osa kylästä suhtautuukin epäilevästi "ausseihin", saa George ihailua osakseen ainakin kylän muutamalta naiselta.


title: Porsche Supercup -kausi 2003

text: Porsche Supercup -kausi 2003 oli Porsche Supercup -sarjan 11. kausi. Kauden kilpailut ajettiin Formula 1 -kauden 2003 -kilpailuviikonloppujen yhteydessä.


title: Porsche Supercup -kausi 2002

text: Porsche Supercup -kausi 2002 oli Porsche Supercup -sarjan 10. kausi. Kauden kilpailut ajettiin Formula 1 -kauden 2002 -kilpailuviikonloppujen yhteydessä.


title: Erik Thomson

text: Erik Thomson (s. 27. huhtikuuta 1967 Inverness, Skotlanti) on skotlantilais-uusiseelantilainen näyttelijä, joka on näytellyt Haadesin roolissa televisiosarjoissa "Hercules", "Xena" ja "Nuori Hercules", tohtori Mitch Stevensin roolissa sarjassa "Ensiapuosasto", Dave Rafterin roolissa "Packed to the Rafters" -sarjassa sekä George Turnerin roolissa televisiosarjassa "Piikkejä paratiisissa", josta hän voitti parhaan miesnäyttelijän Logie-palkinnon vuonna 2016.


title: Erik Thomson

text: Thomson voitti AACTA-palkinnon australialaisesta tulevaisuuselokuvasta "Somersault".


title: Melina Vidler

text: Melina Vidler (s. 1993) on australialainen näyttelijä, joka tunnetaan parhaiten Shay Turnerin roolista "Piikkejä paratiisissa" -sarjassa. Hän voitti roolisuorituksestaan parhaan uuden kyvyn Logie-palkinnon 2016.


title: Melina Vidler

text: Vidler kasvoi Samfordissa, Queenslandissa. Hän opiskeli Queenslandin yliopistossa ennen muuttoaan Sydneyn.


title: Elbert Hubbard

text: Elbert Green Hubbard (19. kesäkuuta 1856 – 7. toukokuuta 1915) oli yhdysvaltalainen kirjailija, kustantaja, taiteilija ja filosofi.


title: Philip II Arena

text: Philip II Arena on monikäyttöstadion, joka sijaitsee Makedonian pääkaupungissa Skopjessa. Stadion tunnetaan myös nimellä Telekom Arena sponsorisopimuksista johtuen. Pääosin stadionia käytetään jalkapalloon, kun se toimii kolmen jalkapallojoukkueen kotikenttänä; FK Vardarin, FK Rabotničkin ja Makedonian jalkapallomaajoukkueen. Stadion otettiin käyttöön vuonna 1947 ja sitä on kertaalleen laajennettu vuonna 2011. Sen nykyinen yleisökapasiteetti on 33 460.


title: Philip II Arena

text: Stadionilla pelataan vuoden 2017 UEFA Super Cupin ottelu.


title: Clarence Day

text: Clarence Shepard Day, Jr. (18. marraskuuta 1874 – 28. joulukuuta 1935) oli yhdysvaltalainen kirjailija ja kuvittaja. Hänen tunnetuin teoksensa on omaelämäkerrallinen "Life With Father", josta Michael Curtiz on ohjannut vuonna 1947 elokuvan "Isä ja me".


title: Ludvig III (keisari)

text: Ludvig III eli Ludvig Sokea (n. 880 – 5. kesäkuuta 928) oli lyhyen aikaa Italian kuningas 900–905 ja paavi Benedictus IV:n kruunaama pyhä saksalais-roomalainen keisari 901–905. Hän joutui luopumaan kummastakin asemasta vuonna 905.


title: Ludvig III (keisari)

text: Ludvig sokaistiin epäonnistuneen hyökkäyksen jälkeen vuonna 905, mistä tulee hänen lisänimensä "Sokea".


title: Ludvig III (keisari)

text: Ludvig oli naimisissa Bysantin keisarin Leo VI:n tyttären Annan kanssa.


title: Westmont (Kalifornia)

text: Westmont on väestönlaskennallinen asuinpaikka Los Angelesin piirikunnassa Kaliforniassa. Se on kunnallishallinnoton alue South Los Angelesin kaupunginosassa. Westmontin vuonna 2010 laskettu väkiluku oli 31 853.


title: Westmont (Kalifornia)

text: Westmontin väestöstä yli puolet on afroamerikkalaisia ja toiseksi suurimman etnisen ryhmän muodostavat latinot. Väestön keskimääräinen ikä on 25 vuotta.


title: Westmont (Kalifornia)

text: Westmontissa on paljon katujengitoimintaa ja alue onkin Los Angelesin piirikunnan murhatilastojen kärkipäässä.


title: Westmont (Kalifornia)

text: Rap-artisti ja näyttelijä Ice Cube on kotoisin Westmontista.


title: Supercopa de España 2017

text: Supercopa de España 2017 on espanjalainen jalkapallokilpailu, jossa kohtaavat kauden 2016–2017 Primera Divisiónin mestari Real Madrid sekä Copa del Reyn voittaja Barcelona. Viimeksi Espanjan supercupissa on nähty El Clásico vuonna 2012.


title: Supercopa de España 2017

text: Ensimmäinen osaottelu joukkueiden välillä pelattiin 13. elokuuta 2017 Camp Noulla, Barcelonassa, ja toinen osaottelu 16. elokuuta 2017 Estadio Santiago Bernabéulla, Madridissa.


title: Supercopa de España 2017

text: Real Madrid voitti kaksiosaisen otteluparin yhteismaalein 5–1.


title: Supercopa de España 2017

text: Ensimmäinen puoliaika päättyi maalittomana tasatilanteessa 0–0. Toista puoliaika oli ehtinyt vanheta viisi minuuttia, kun madridilaispuolustaja Marcelon lähettämä keskitys ohjautui kotijoukkueen epäonnisen puolustajan Gerard Piquén jalasta omaan maaliin. Ottelun 77. peliminuutilla kotijoukkueen uruguaylaishyökkääjä Luis Suárez kaatui rangaistusalueella, josta tuloksena tuomittiin rangaistuspotku. Pallon taakse asettui argentiinalainen Lionel Messi, joka laittoi pallon varmasti ohi maalivahti Keylor Navasin ja viimeisteli näin kaikki kilpailut mukaan lukien yhteensä 25 maalinsa "El Clásicoissa". 80. peliminuutin kohdalla Real siirtyi jälleen johtoon, kun portugalilaishyökkääjä Cristiano Ronaldo laukoi vastahyökkäyksestä syntyneestä tilanteesta pallon vastustamattomasti ohi maalivahti Marc-André ter Stegenin. Vapauttavan syötön Ronaldon maaliin tarjosi keskikenttäpelaaja Isco. Vain kaksi minuuttia myöhemmin tästä, Ronaldo sai rangaistusalueella sukeltamisesta varoituksen, ja kun hänellä yksi keltainen kortti oli jo alla, tiesi tämä ulosajoa. Real onnistui vielä kertaalleen maalinteossa, kun Marco Asensio lisäsi madridilaisseuran johtoa 3–1 laukomalla pallon upeasti ohi ter Stegenin. Tilanne syntyi jälleen vastahyökkäyksestä ja tällä kertaa syötön maalin tarjosi Lucas Vázquez.